text:
Le ka moso! A dikala di kgaoganye le ditshukudu? Fa ditsala tse di neng di utlwana mo go sa solofelwang ke bangwe gore di ka kgaogana, di kgaogane A diphalana tse re kileng ra ne re di letsa! Mogodi go ikutlwela botlhoko, a ikgopotsa mo malobeng fa a ne a sa ntse a kgona go ja mokaragana A diphologolo di atlanegela batsongwana batsomi ba sajoile!
Mphemphe o a lapisa motho o kgonwa ke sa gagwe. Go botoka go nna le selo sa gago go na le go adima gongwe go kopa Mangana sika loo-phage. Bana ba motho ba bonwa ka setshwano. Letlametlo ga le ke le lela fela le a bo le utlwile a magolo Ngwana fa a bua selo se se mo fetang, o a bo a utlwile bagolo.
Ngwana o sa leleng o swela tharing. Fa o sa tlhagise mathata a gago, o ka se bone thuso. Kgaka e ntsho e fofa, mebala re e bona e sule. Gantsi ditiro tsa motho tse di molemo di bonwa a sule. Moloi ga a mmala.
Mmolai wa motho ga a itsiwe. Bana mamphorwana maatlhamela babolai. Bana ga ba itse babolai ba bona Bana ba tadi ba bonwa ka mereto. Bana ba motho ba na le se ba tshwanang ka sona.
Bana ba motho ba kgaogana tlhogwana ya tsie. Bana ba motho ba kgaogana sejo se se ka nnang teng le fa se le se nnye. Bana ba kgwale ba bitsana ka melodi Bana ba motho ba na le se ba itsaneng ka sona Ditau ga di adimane meno Batlhabani ga ba adimanwe.
Mabogo dinku a a thebana Batho ba thusana tiro Monna nku o lelela teng. Monna o kgona go itshokela kutlobotlhoko go gaisa mosadi le ngwana. Manong a ja ka ditshika Batho ba losika ba thusanya pele ba ka gopola ba bangwe. Tsie e fofa ka moswang Batho ba kgona tiro botoka fa ba kgotshe Kgaka-kgolo ga ke na mebala, mebala e dikgakaneng. Bontle le bokgabo jwa bagolo bo bonwa mo baneng ba bona.
Khumo segwagwa e a pharuma. Khumo ga e nnele ruri mo mothong Khumo le lehuma di lala mmogo. Mohumi a ka nna a humanega nako nngwe le nngwe mme mohumanegi a huma. Setsetse se bolawa ke namane. Motsadi o tsenngwa ke ngwana mo matshwenyegong. Motshega-kgarebe ke moenyadi Motho yo o nyatsang sengwe a ka tsoga a se dira. Bontlenyane bo se bosi.
Bontle jwa motho ga se gantsi bo supang pelontle ya gagwe. Ga le fete kgomo la tlhaba motho. Botshelo jwa motho bo rekegelwa go gaisa jwa kgomo.
Pinyana fa e re ping ya bo e utlwile tse dikgolo. Ngwana fa a bua selo se se mo fetang gantsi o a bo a utlwile bagolo. Ngwana o itshupa se a tla nnang sona a sa le monnye.
Mosweleswele o o mephuphutho mebe o iphatlha ka diphuka Motho yo o gagapang ditiro ga a nke a di kgona. Ga se gantsi bana ba gotsa batsadi ba bona Korwe ga ke je ke bapalela tsetse. Monna o bapalela ba lapa la gagwe pele ene a ka akanya go ja. Sejo phofu se a welwa. Sejo ga se bonwebonwe fela ka moo se tshwanetse go somarelwa. Ditau di se nang seboka di siiwa ke none e tlhotsa. Batho ba ba se nang kutlwano ba palelwa ke tiro e e seng ya sepe.
Kgetsi ya tsie e kgonwa ke go tshwaraganelwa. Tiro e botlhofo e pataganetswe. Setoto se bitsa manong. Kwa kgora e leng teng batho ba kokoanela teng Tshukudu e feta marwana dipounama di botlhoko.
Kgora e ntsi thata. Tshukudu kwa gobe e isiwa ke ngwana. Motsadi o tsenngwa ke ngwana mo mathateng. Phiri e sola boa mokgwa ga e o latlhe. Go thata gore motho a latlhe mokgwa wa gagwe. Ngwana yo o sa utlweng molao wa batsadi o tla utlwa wa manong. Ngwana yo o nyatsang molao wa batsadi o tsena mo mathateng. Lore lo ojwa lo sa le metsi.
Ngwana o rutwa molao a sa le monnye. O se bone thola borethe teng ga yona go a baba. Bontle jwa sefatlhego ga bo supe jwa pelo. Kgori e bona lee lerapo ga e le bone. Motho o bona molemo wa selo fela, a sa bone bosula jwa sona. Go botoka go ikanya se o nang le sona go na le se o se solofelang.
Motho ke motho ka batho ba bangwe. Ga go na motho yo oka iphetsang. Motho naka lwa tholo, matswakabele a matswapetswape ga a itsewe e se naga. Go thata gore o kare o itse motho le maikaelelo a gagwe le fa a ka iponatsa a siame.
Thebe ya sebodu ke loleme. Motlapa o itshireletsa ka go bua thata. Maano ga a site go sita a loso. Motho o kgona go logela sengwe le sengwe maano fa e se loso fela. Tlhotsa-pele ga se e swapele. Go ka nna ga swa motho yo o sa solofelwang go swa, sekoa sa phela. Meno-masweu polaya e tshega. Ga se ka gale fa motho a go tshegisa gore o a go rata Ga go ntlo e e sa neleng. Lapa lengwe le lengwe le na le mathata a lona. Kgosi thothobolo e olela matlakala.
Dilelo tsotlhe di rolelwa kwa kgosing kgotsa kwa moeteledipeleng. Diselammapa ga di ratane. Ga se gantsi batho ba ba dirang tiro e le nngwe ba bapile ba utlwana.
Goo-rramotho go thebe phatswa Ga go na tulo e e gaisang legae. Ditsebe di ya moletlo di sa lalediwa Molato o lefiwa ka lemao. Mosadi mooka o nya le mariga
ENDOPROTESIS DE CADERA PDF
diane tsa setswana tsa kgomo
Mphemphe o a lapisa motho o kgonwa ke sa gagwe. Go botoka go nna le selo sa gago go na le go adima gongwe go kopa Mangana sika loo-phage. Bana ba motho ba bonwa ka setshwano. Letlametlo ga le ke le lela fela le a bo le utlwile a magolo Ngwana fa a bua selo se se mo fetang, o a bo a utlwile bagolo. Ngwana o sa leleng o swela tharing. Fa o sa tlhagise mathata a gago, o ka se bone thuso.
POTESTAD PAVLOVSKY PDF
Diane le Ditlhaloso
Tukinos Modira-dibe o itse ka lobaka lotlhe fa e tlaa re ka letsatsi lengwe a tshwarwe, ga a lebale go setsqana maano go itlhokomela gore setswama a ka tshwarwa a tle a falole ka mokgwa mongwe. Bana ba motho ba kgaogana sejo se se ka nnang teng le fa se le se nnye. Letlametlo ga le ke le lela fela le a bo le utlwile a magolo Ngwana fa a bua selo se se mo fetang, o a bo a utlwile bagolo. Morogo wa ngwana ga o tlhotshwe ditlhokwa.
ELECTROSTREAM DRILLING PDF
DIANE TSA SETSWANA PDF
Dizil Mamina e a re go fela a ye nkong e le nngwe — Kgang ya moruthuta e a tle e fele ka bonolo, e tlhofofaditswe. Setshwarwa ke ntswa-pedi ga se thata — Tiro e nna motlhofo fa e tshwaraganetswe. Sa mosima se jewa ka yo o thata — Selo se se bonwang ka doane se tshwanetse go fufulelwa. Motho fa a solofeditswe sengwe, kana a itsholofeditse sengwe mme se sa bonale, ga a tlhajwe ke ditlhong. Ngwana yo a sa leleng, o swela tharing Motho yo a sa tlhagiseng mathata a gagwe ga a kitla a bona thuso. Ka dipuo di sele Add links. Gantsi go molemo go ipha nako fa o dira tiro gore e tle e nne ntle.
L6386D DATASHEET PDF
.


c: text/html

text:
Pina ya khutsafalo ya dikgosana tsa Iseraele (1-14)
19 “O tshwanetse go opela pina ya khutsafalo e e ka ga dikgosana tsa Iseraele2 o re,‘Mmago e ne e le eng? E ne e le tau e namagadi mo gare ga ditau.O ne a botha le ditawana tse di nonofileng* e bile a godisa ditawana tsa gagwe.3 O ne a godisa nngwe ya ditawana tsa gagwe, mme e ne ya nna tawana e e nonofileng.+E ne ya ithuta go garolaka se e se tsomileng,E bile e ne e bolaya le batho.4 Ditšhaba di ne tsa utlwela ka yone mme di ne tsa e epela khuti di bo di e tshwara,Mme di ne tsa e isa kwa lefatsheng la Egepeto ka dihuku.+5 Mmaayone o ne a leta mme la bofelo a lemoga gore ga go na tsholofelo ya gore e tla boa.Ka jalo, o ne a tsaya tawana e nngwe gape a bo a e dira tawana e e nonofileng.6 Gape e ne ya tsamayatsamaya mo gare ga ditau mme ya nna tawana e e nonofileng.E ne ya ithuta go garolaka se e se tsomileng, e bile e ne e bolaya le batho.+7 E ne ya tsamayatsamaya mo gare ga ditora tsa bone tse di sireletsegileng e bo e senya metse ya bone,Mo e leng gore modumo wa go kurutla ga yone o ne wa utlwala mo lefatsheng le le kgakgabetseng.+8 Ditšhaba tse di tswang kwa dikgaolong tse di e dikologileng di ne tsa tla go e tlhasela di bo di tsharololela letlowa la tsone mo godimo ga yone,Mme e ne ya tshwarwa mo khuting ya tsone.9 Ba ne ba e tsenya mo hokong ka dihuku ba bo ba e isa kwa kgosing ya Babelona.Fa ba fitlha koo ba ne ba e tswalela, gore modumo wa yone o se ka wa tlhola o utlwiwa mo dithabeng tsa Iseraele.10 Mmago o ne a tshwana le morara,*+ o o jadilweng fa metsing.O ne o ungwa maungo e bile o na le dikala tse dintsi ka ntlha ya metsi a mantsi.11 O ne wa nna le dikala* tse di nonofileng, tse di neng di ka kgona go nna dithobane* tsa segosi tsa babusi.O ne wa gola mme wa nna moleele go feta ditlhare tse dingwe,Mme o ne o bonala sentle ka ntlha ya boleele jwa one le ka ntlha ya go bo dikala tsa one di na le matlhare a mantsi.12 Le fa go ntse jalo, o ne wa kumolwa ka bogale+ o bo o latlhelwa mo lefatsheng,Mme phefo ya botlhaba e ne ya omeletsa maungo a one.Dikala tsa one tse di nonofileng di ne tsa kgaolwa di bo di omelela,+ mme di ne tsa lailwa ke molelo.+13 Jaanong o jadilwe kwa nageng,Mo lefatsheng le le se nang metsi, le le nyorilweng.+14 Molelo o ne wa tswa mo dikaleng* tsa one o bo o laila matlhogela a one le maungo a one,Mme ga go a ka ga sala kala epe e e nonofileng, le fa e le lore lwa go busa.+“‘Eo ke pina ya khutsafalo, mme e tla nna pina ya khutsafalo.’”

robotstxt: allowed

filter: keep


text:
8 Mo letsatsing leo Kgosi Ahasueruse o ne a naya Kgosigadi Esethere ntlo ya ga Hamane,+ yo e neng e le mmaba wa Bajuda;+ mme Moredekai o ne a tla fa pele ga kgosi, ka gonne Esethere o ne a boletse gore Moredekai ke wa losika lwa gagwe.+2 Foo kgosi e ne ya rola palamonwana ya yone+ e e tshwayang e e neng e e tsere mo go Hamane e bo e e naya Moredekai. Mme Esethere o ne a tlhoma Moredekai gore a okamele dithoto tsotlhe tsa ga Hamane.+3 Mo godimo ga moo, Esethere o ne a bua gape le kgosi. O ne a khubama fa dinaong tsa yone mme a lela a kopa gore kgosi e thibele leano le le bosula le Hamane wa Moagage a neng a le logetse Bajuda.+4 Kgosi e ne ya otlololela lore lwa segosi lwa gauta kwa go Esethere,+ mme Esethere o ne a tla a ema fa pele ga kgosi.5 O ne a re: “Fa e le gore seno se itumedisa kgosi e bile fa e le gore e nkutlwela botlhoko, mme fa e le gore kgosi e bona go siame e bile ke a e itumedisa, a go kwalwe taelo ya gore go phimolwe makwalo a ga rramaano yole e bong Hamane+ morwa Hamedatha wa Moagage,+ a a neng a a kwadile gore a fedise Bajuda mo diporofenseng tsotlhe* tsa kgosi.6 Gonne nka kgona jang go itshokela go leba masetlapelo a a tla welang batho ba gaetsho, le gone nka kgona jang go itshokela go bona ba losika lwa me ba bolawa?”7 Ka jalo, Kgosi Ahasueruse o ne a raya Kgosigadi Esethere le Moredekai wa Mojuda a re: “Ke neile Esethere+ ntlo ya ga Hamane, mme ke laetse gore ba mo kaletse mo koteng,+ ka ntlha ya leano la gagwe la go tlhasela* Bajuda.8 Jaanong lo ka kwala sepe fela se lo bonang se siame mo leineng la kgosi mo boemong jwa Bajuda lo bo lo se tshwaya ka palamonwana ya kgosi e e tshwayang, ka gonne molao o o kwadilweng mo leineng la kgosi e bile o tshwailwe ka palamonwana ya kgosi e e tshwayang ga o ka ke wa fetolwa.”+9 Ka jalo, bakwaledi ba kgosi ba ne ba bidiwa ka nako eo mo kgweding ya boraro, e leng kgwedi ya Sifane,* mo letsatsing la bo23, mme ba ne ba kwala sotlhe se Moredekai a neng a se laela Bajuda, mmogo le babusi ba dikgaolo,+ balaodi le dikgosana tsa diporofense*+ go simologa kwa India go ya kwa Ethiopia, diporofense* di le 127, porofense* nngwe le nngwe e kwalelwa ka mokwalo wa yone* le setšhaba sengwe le sengwe ka puo ya sone, le Bajuda ba ne ba kwalelwa ka mokwalo wa bone* le ka puo ya bone.10 O ne a laela gore molao oo o kwalwe mo leineng la ga Kgosi Ahasueruse a bo a o tshwaya ka palamonwana ya kgosi e e tshwayang+ mme o ne a roma barongwa ba ba tsamayang ka dipitse gore ba ise makwalo ao; ba ne ba palama dipitse tse di lobelo tse di tsamaisang makwalo, tse di ruetsweng go dirisiwa mo tirelong ya segosi.11 Mo makwalong ano kgosi e ne e neile Bajuda mo metseng yotlhe e e farologaneng tetla ya gore ba phuthege mmogo mme ba iphemele le gore ba nyeletse, ba bolaye ba bo ba senye mophato ope fela wa setšhaba sepe kgotsa porofense* e e ka ba tlhaselang, go akaretsa basadi le bana le gore ba gape dithoto tsa bone.+12 Seno se ne se tla direga mo letsatsing le le lengwe mo diporofenseng* tsotlhe tsa ga Kgosi Ahasueruse, mo letsatsing la bo13 la kgwedi ya bo12, e leng kgwedi ya Adare.*+13 Se se kwadilweng* mo lekwalong leo se ne se tshwanetse go ntshiwa e le molao mo diporofenseng* tsotlhe. Se ne se tshwanetse go itsisiwe ditšhaba tsotlhe, gore Bajuda ba bo ba ipaakantse mo letsatsing leo gore ba ipusolosetse mo babeng ba bone.+14 Barongwa ba ba palameng dipitse tse di tsamaisang makwalo tse di dirisiwang mo tirelong ya segosi, ba ne ba tswa ka bonako e bile ba itlhaganetse go ya ka taelo ya kgosi. Molao oo o ne wa tlhomiwa le kwa kagong ya phemelo* ya Shushane.*+15 Jaanong Moredekai o ne a tswa kwa kgosing a apere diaparo tsa segosi tse di botala jwa loapi le bosweu, a rwele serwalo se segolo sa gauta, e bile a apere kobo ya letsela le le boleta la wulu e phepole.+ Mme motse wa Shushane* o ne wa goa ka boitumelo.16 Bajuda ba ne ba golotswe,* ba ne ba itumetse thata e bile ba ne ba newa tlotlo.17 Mme mo diporofenseng* tsotlhe le mo metseng yotlhe, gongwe le gongwe kwa taelo ya kgosi le molao wa yone o neng o fitlhile gone, Bajuda ba ne ba itumetse thata, ba dira mekete le meletlo. Batho ba le bantsi ba ditšhaba tsa lefatshe leo ba ne ba amogela tumelo ya Bajuda,+ ka gonne ba ne ba boifa Bajuda.
Dintlha Tse di Kwa Tlase
^ Kgotsa “mo dikgaolong tsotlhe tse di nang le taolo.”
^ Seheb., “ka gonne o ne a ntsha seatla sa gagwe kgatlhanong le.”


text:
Ditshwantsho Tsa Kwa Warwick Karolo 7 (September 2016 Go ya Go February 2017)
Re tlile go go bontsha ditshwantsho tsa ntlokgolo e ntšha ya Basupi ba ga Jehofa le kafa baithaopi ba ba nnang kwa go yone ba e dirisang ka teng. Ditshwantsho tseno ke tsa September 2016 go ya go February 2017.
September 8, 2016—Dikgago tsa Warwick
Dikago tsa kwa Warwick di simolotse go dirisiwa. Ka September go ne go na le batho ba ka nna 500 ba ba neng ba nna kwa Warwick mme gareng ga bone go ne go na le baithaopi ba ba neng ba tswa kwa Brooklyn.
September 20, 2016—Diofisi
Moithaopi o sekaseka dithaele tse di phatsimang tse di tlileng go tsenngwa mo loboteng la lefelo le le bontshang hisitori ya batho ba Modimo. Go ile ga dirwa gore dithaele tseno di lebege e kete ke tsa bogologolo ka gonne di ne di tlile go tsenngwa mo lefelong le le bontshang hisitori ya batho ba ga Jehofa.
September 28, 2016—Diofisi
Stephen Lett wa Setlhopha se se Laolang ke ene wa ntlha go tshwara temana ya letsatsi kwa dikagong tse disha tsa Warwick. O ile a bala lekwalo le Setlhopha se se Laolang se neng se le kwadile go leboga baithaopi ba ka nna 27 000 ba ba berekileng mo porojekeng eno le botlhe ba ba ileng ba thusa.
October 3, 2016—Diofisi
Mokaulengwe o tsenya ditlhaka mo letshwaong le le tlileng go tsenngwa mo mafelong a batho ba tlileng go a bona fa ba etetse kwa ntlokgolong. Fa o etile, o tla kgona go bona lefelo le le nang le letshwao le le reng “Batho ba Leina la ga Jehofa” mme o tla ithuta ka hisitori ya Basupi ba ga Jehofa go tloga ka bo1870 go tla go fitlha ga jaana.
October 5, 2016—Diofisi
Komiti ya Bakwadi e kopane le bathusi ba yone le maloko a Lefapha la Bakwadi. Disekirini tseno di dirisediwa go tlhagisa ditshwantsho tse di tlileng go tsenngwa mo dikgatisong tsa rona e bile di thusa gore mafapha a mangwe a a seng mo ntlokgolong a kgone go bua le komiti ka nako ya pokano. Tafole eno e ile ya ntshiwa e le moneelo dingwaga tse di fetileng fa ba le kwa Brooklyn mme ba fudugetse ka yone kwa Warwick.
October 20, 2016—Diofisi
Mokaulengwe yo o thusang Komiti ya Barulaganyi le maloko a mangwe a a berekang le ene ba sekaseka ditsela tsa go thusa bakaulengwe ba rona ba ba amilweng ke Setsuatsue se se bidiwang Haima (Lawin), se se ileng sa tlhasela Philippines letsatsi pelenyana. Mafapha a a farologaneng a a kwa ntlokgolong a dirisa dibidio go ikgolaganya le makala a a farologaneng mo lefatsheng lotlhe go bua ka dilo tse di tlhokang go rarabololwa ka bonako.
October 28, 2016—Lefelo la go Baakanya Dilo le le Baagi ba Phakang mo go Lone
Lekadiba leno le kgaoganya lefelo la go baakanya dilo le tsela e batho ba e dirisang go ya kwa go tsenwang gone. Lekadiba leno le a mangwe a a mo dikagong tsa Warwick a dirisa mekgwa ya tlholego go tlhotlha metsi a pula mme seo se thusa go fokotsa ditshenyegelo. Mo godimo ga moo, metsi ano a a phepa a dirisiwa go nosetsa dimela e bile diphologolo di kgona go a nwa.
November 4, 2016—Diofisi
Bakaulengwe ba pagolola mabokoso. Batho ba ka nna 80 ba ile ba thusa maloko a ntlokgolo go fuduga go tswa kwa Brooklyn go ya kwa legaeng la bone le lesha kwa Warwick.
December 14, 2016—Diofisi
Ba ntsha tege mo motšhineng. Ba dirisa motšhine ono ka gonne gantsi tege e ba e dirisang e kgona go nna kima thata. Kwa Warwick go na le sedirisiwa se se kgonang go dira gore tege e bele ka bonako kgotsa e tseye lobakanyana go bela. Seno se thusa gore ba kgone go baka marotho a le mantsi mo bekeng.
December 14, 2016—Lefelo la go Baakanya Dilo le le Baagi ba Phakang mo go Lone
Bakaulengwe ba latlha matlakala. Dikago tsa rona tse di kwa Warwick ga di tshwane le tse di neng di le kwa Brooklyn ka gonne tsone di kopane, ka jalo, ga go tlhokege badiri le metšhine e mentsintsi.
December 14, 2016—Lefelo la go Tlhatswa
Mokaulengwe o kgatsha seaparo ka metsi gore a kgone go se aena motlhofo. Lefapha leno le tlhatswa dilo tse dintsi mo bekeng. Go ba thusa go itse gore ke tsa ga mang, ba tsenya dinomoro mo go tsone. Dinomoro tseno di a skeniwa go thusa gore dilo di isiwe kwa bathong kgotsa kwa mafapheng a a tshwanetseng.
December 20, 2016—Lefelo la go Baakanya Dilo
Mokaulengwe o baakanya motšhine o o dirisiwang go isa dilo kwa godimo. Seno se thusa gore motšhine ono o dirisiwe lobaka lo loleele.
January 10, 2017—Diofisi
Mokaulengwe o baakanya khomputara gore e kgone go tlhagisa bidio e e reng “Ba Bontsha Tumelo ka Ditiro.”
January 11, 2017—Kwa go Berekelwang Gone
Bakaulengwe ba baakanya baesekele ya modiro wa 1903 mme ba tlile go e baya mo lefelong le le tlhalosang hisitori ya Basupi ba ga Jehofa. Mongwe o ile a e ntsha e le moneelo mme ya baakanngwa gore e kgone go tlisiwa kwa Warwick go bontsha batho matsapa le dipalangwa tse Baithuti ba Baebele (ba morago ba ileng ba bidiwa Basupi ba ga Jehofa) ba neng ba di dirisa go isa molaetsa wa Baebele kwa bathong.
January 12, 2017—Kwa go Berekelwang Gone
Bakaulengwe ba kopanya galase e ba tlileng go tsenya “Photo-Drama of Creation” mo go yone. “Photo-Drama of Creation” ke filimi e e nang le ditshwantsho e e neng ya bontshiwa batho ba ka nna dimilione di le robonngwe lekgetlo la ntlha ka 1914.
January 12, 2017—Diofisi
Mokaulengwe le kgaitsadi ba tiro ya bone e leng go baakanya dilo tsa bogologolo ba thusana le kgaitsadi wa motaki go baakanya Baebele ya 1544 ya Zurich Latin Bible gore e tle go tsenngwa mo lefelong le le bidiwang “Baebele le Leina la Modimo.” Letshwao le lehibidu le o le bonang mo Baebeleng eno le bontsha fa leina la Modimo e bong Jehofa le tlhagang gone. Ba tshwanetse go bereka ka matsetseleko ka gonne Dibaebele tsa mofuta ono di senyega motlhofo. Ka sekai, ditsebe tsa Baebele eno di tshegeditswe ka mofuta mongwe wa sekgomaretsi, lefelo le ba berekelang mo go lone le bongola mme ba dirisa dipone tse di kgethegileng go thibela gore ditsebe tsa Baebele eno di se ka tsa gagoga.
January 16, 2017—Diofisi
Baeti ba kgona go bona dikago tsotlhe tsa Warwick ba le mo kagong eno e e boleele jwa dimetara di le 23. Batho ba ile ba simolola go etela kwa Warwick ka April 3, 2017. Fa o batla go etela kwa Warwick, o tshwanetse go tsenya kopo mo Internet mo karolong ya KA GA RONA > DIOFISI & MAETO.
January 19, 2017—Diofisi
Baebele e mokaulengwe yono a e tshwereng ke ya ntlhantlha ya King James Version e e ileng ya printiwa ka ngwaga wa 1611 mme o e baya mo batho ba ka e bonang teng fa ba etile. Lefelo le a e bayang mo go lone le ile la diriwa ke baithaopi ba kwa Warwick.
January 19, 2017—Diofisi
Kgaitsadi o tsenya hutshe mo batho ba ka e bonang teng fa ba etile. Hutshe eno e ne e le ya ga Joseph F. Rutherford yo o neng a okametse tiro ya Basupi ba ga Jehofa dingwaga tse di fetileng. Lefelo le dilo tseno di beilweng mo go lone le bontsha maiteko a Basupi ba ga Jehofa ba ileng ba a dira go rerela batho dikgang tse di molemo tsa Bogosi.
January 20, 2017—Diofisi
Mokaulengwe o mo setudiong mme o rekota nngwe ya dibidio tse baeng ba ka di reetsang fa ba etetse kwa ntlokgolong. Setudio seno se ile sa ntshiwa kwa Brooklyn sa isiwa kwa Warwick mme go ba tsere beke fela go rulaganya sengwe le sengwe gore ba boe ba se dirisa gape. Gape se dirisiwa go rekota Thanolo Ya Lefatshe le Lesha ya Dikwalo Tse di Boitshepo, Tora ya Tebelo le Tsogang! le dikgatiso tse di tsenngwang mo jw.org.
January 27, 2017—Diofisi
Kgaitsadi o penta setshwantsho se se tlileng go bewa mo batho ba ka se bonang teng fa ba etile. Lefelo le di beilweng mo go lone le na le ditshwantsho tsa bogologolo tse di bontshang tiro ya Baithuti ba Baebele ka dingwaga tsa bo1900.
February 15, 2017—Diofisi
Kgaitsadi o penta setshwantsho sa ga Kabo yo o tlhagelelang mo dibidiong tsa bana tsa Nna Tsala ya ga Jehofa. Popae eno ya ga Kabo e tla tsenngwa mo lefelong le batho ba ka e bonang teng fa ba etile mme e bontsha matsapa a Basupi ba ga Jehofa ba a tsereng go thusa bana.
February 15, 2017—Kwa go Berekelwang Gone
Mokaulengwe o sega ditshwantsho le matshwao a a tlileng go tsenngwa mo lefelong le le tlhalosang hisitori ya Basupi ba ga Jehofa. Baithaopi ba feta 250 ba ile ba thusa mo porojekeng eno ya go rulaganya mafelo a le mararo a batho ba ka a bonang fa ba etile.


text: 13 Jehofa o ne a bua gape le Moshe, a re:2 “Nneye* leitibolo lengwe le lengwe la mosimane* mo Baiseraeleng. Leitibolo la mosimane le le tla tsholwang le leitibolo le le tonanyana la diphologolo, ke la me.”+3 Go tswa foo, Moshe o ne a raya batho a re: “Gakologelwang letsatsi leno le lo duleng kwa Egepeto ka lone,+ kwa lo neng lo le makgoba gone,* ka gonne Jehofa o lo ntshitse fano ka seatla se se nonofileng.+ Ka jalo, lo se ka lwa ja sepe se se nang le sebediso.4 Mo letsatsing leno mo kgweding ya Abibe,*+ lo a tsamaya.5 Fa Jehofa a sena go lo tlisa mo lefatsheng la Bakanana, Bahite, Baamore, Bahife le Bajebuse,+ le a neng a ikanela borraalonamogolo gore o tla le lo naya,+ lefatshe le le elelang mashi le tswina ya dinotshe,+ lo keteke moletlo ono mo kgweding eno.6 Lo je senkgwe se se se nang sebediso malatsi a le supa,+ mme mo letsatsing la bosupa go tla nna le moletlo wa ga Jehofa.7 Senkgwe se se se nang sebediso se tshwanetse go jewa mo malatsing ao a a supa;+ mme go se ka ga fitlhelwa sepe se se nang le sebediso mo go lona+ e bile go se ka ga fitlhelwa tlhama e e nang le sebediso mo kgaolong* yotlhe ya lona.8 Mme mo letsatsing leo lo tshwanetse go bolelela bomorwaalona lo re, ‘Ke ka ntlha ya se Jehofa a se re diretseng fa re ne re tswa kwa Egepeto.’+9 Mme seno e tla nna sesupo mo diatleng tsa lona le segopotso* mo diphatleng tsa lona,*+ gore molao wa ga Jehofa o nne mo melomong ya lona ka gonne Jehofa o lo ntshitse kwa Egepeto ka seatla se se nonofileng.10 Lo tshwanetse go ikobela molao ono mme lo keteke moletlo ono ngwaga le ngwaga.+11 “Fa Jehofa a lo tlisa mo lefatsheng la Bakanana, le a neng a ikana gore o tla le naya lona le borraalonamogolo,+12 lo tshwanetse go naya Jehofa leitibolo lengwe le lengwe la mosimane,* mmogo le leitibolo lengwe le lengwe le le tonanyana la diruiwa tse lo nang le tsone. Tse ditonanyana ke tsa ga Jehofa.+13 Lo rekolole leitibolo lengwe le lengwe la tonki ka nku, mme fa lo sa le rekolole, lo le robe molala. Mme lo rekolole leitibolo lengwe le lengwe la mosimane mo go bomorwaalona.+14 “Fa go ka direga gore moragonyana bomorwaalona ba lo botse ba re, ‘Seno se kaya eng?’ lo ba reye lo re, ‘Jehofa o ne a re ntsha ka seatla se se nonofileng kwa Egepeto kwa re neng re le makgoba gone.+15 Fa Faro a ne a nna tlhogoethata mme a gana go re lesa re tsamaya,+ Jehofa o ne a bolaya leitibolo lengwe le lengwe mo lefatsheng la Egepeto, go simolola ka leitibolo la motho go fitlha ka leitibolo la phologolo.+ Ke gone ka moo re ntshetsang Jehofa setlhabelo ka maitibolo otlhe a matonanyana,* mme leitibolo lengwe le lengwe la bomorwaarona lone re a le rekolola.’16 Seno se tshwanetse go nna jaaka sesupo mo diatleng tsa lona le jaaka lebanta la tlhogo mo diphatleng tsa lona,*+ ka gonne Jehofa o ne a re ntsha kwa Egepeto ka seatla se se nonofileng.”17 Jaanong fa Faro a ne a lesa batho gore ba tsamaye, Modimo ga a ka a ba etelela pele ka tsela ya lefatshe la Bafilisitia, le fa gone e ne e le gaufi. Gonne Modimo o ne a re: “Batho ba ka nna ba fetola megopolo ya bone fa ba lebana le ntwa mme ba tla boela kwa Egepeto.”18 Ka jalo, Modimo o ne a dira gore batho ba dikologe ba tsamaye ka tsela e e ralalang naga ya Lewatle le Lehibidu.+ Mme Baiseraele ba ne ba tswa mo lefatsheng la Egepeto ba tsamaya ka thulaganyo jaaka ditlhopha tsa masole.19 Gape Moshe o ne a tsaya marapo a ga Josefa ka gonne Josefa o ne a dirile gore bomorwa Iseraele ba ikane, a re: “Ruri Modimo o tla lo gopola. Lo tshwanetse go ntsha marapo a me mono.”+20 Ba ne ba tswa kwa Sukothe mme ba ya go nna kwa Ethame, kwa bofelelong jwa naga.21 Jaanong Jehofa o ne a tsamaya kwa pele ga bone motshegare ka pilara ya leru gore a ba etelele pele mo tseleng,+ mme bosigo o ne a ba etelela pele ka pilara ya molelo gore a ba neye lesedi, gore ba kgone go tsamaya motshegare le bosigo.+22 Pilara ya leru e ne e sa tswe fa pele ga batho motshegare, le pilara ya molelo e ne e sa tswe fa pele ga bone bosigo.+


text:
Badimo ba batho ba ba buwang seSan gongwe e ne e le banni ba ba ntlha go feta ka fa borwa jwa Aforika, le mafelo a thutamarope e e tsamayang letlha la kwa morago ga dingwaga di le diketekete. Mafelo go tswa 10,000 ya dingwaga tse di fetileng tsa Dingwaga tsa Letlapa tsa kwa Morago di na le dilo tsa botaki le bosupi ba mekgwa le ditsela tsa botshelo tse di di golaganyang le batho ba San ba ngwagakgolo wa 20 San. Gore a badimo ba le bona e ne e le batho ba 'San' ga go itsiwe, jaaka lefoko le le tlhalosang batho ba ba neng ba bua maleme a go ‘tobetsa' mo teng ga leleme la setlhopha sa maKhoisan, mme mafelo ga a senole maleme.
Badimo ba batho ba San ba nne ba nna thata ka go kgobokanya dijalo, go tsoma diphologolo tse di kgolwane le go reya diphlogolo tsa naga tse di nnye. Batho botlhe ba kwa lewatleng, ba ne ba ikantse dijo go tswa mo lewatleng (tlhapi, tlhapi e e legapi le diphologolo tsa kwa lewatleng).
Ba ne ba se na bonno jwa leruri mme ba tsamaya ka mo nageng go ya ka ditlhokego tsa bona. Dingwaga tse di ka nnang 2,000 tse di fetileng, batho ba Khoekhoe (badisi ba ba neng ba tsamaya ba dikologa le dinku le dikgomo tsa bona) le balemerui ba Dingwaga tsa Tshipi (ba ba neng ba na le diruiwa e bile ba jetseng dijalo, ka jalo ba tlhotlheleditse manno a leruri) ba ne ba falala go ya borwa mo Aforika Borwa.
Go tswa mo go batho ba Khoekhoe, ba ba neng ba gokagane ka dibopapopego le ka leleme, badimo ba batho ba San ba ne ba fitlhela botaki jwa go bopa dipitsa. Le fa ba ne ba sa amogela thekenoloji ya go dira ka tshipi e e neng e na le balemirui ba ba Dingwaga tsa Tshipi, dilo tsa botaki ba tshipi kwa mafelo a Dingwaga tsa Letlapa tsa kwa Morago ga a supa gore go na le kgolagano magareng ga batsomi-bakgobokanyi le balemirui.
Go bonala gore batho ba diikonomi tse di farologaneng, ka dinako tsa kgatelelo tsa bokoloniale, dikgotlhang di ne di gatisiwa (sekao, kwa Drakensberg, fa batho ba San ba neng ba nna baitseanape ba go utswa dikgomo le dipitse go tswa go bobedi bantsho le bakoloniale).
Mathata a batho ba San ba kwa sorwa jaaka setso se se farologaneng le setlhopha sa ikonomi gongwe ka ntlha ya dingwaga tse mmalwa tse di lekgolo tse di fetileng, le kutlwalo ya bokoloniale mo ngwagakgolong wa bo17 go ya kwa pele: batho ba ba buwang seSan ba dirilwe makgoba, mme mo mabakeng a mangwe ba bolawa ka bontsi. Ba bangwe ba le bantsi ba ne ba nna badiri mo mafelong a a bonno a bokoloniale le mo dipolaseng, se se tlhodileng tshenyo ya boitshupo ba setso ba batho ba San ba mo borwa kwa tshimologo ya ngwagakgolo.
Gantsi ba ikgatolositswe, le fa e le gompieno, batho ba San ba amogetse ditogamaano tsa ikonomi tse dintsi, go tsheka ka tsa setso le sepolotiki.
Sekao, mo malatsing a segompieno ba ka nna ba ruwa diphologolo (jaaka dipodi, ditonki le dikgomo) mme ba amogetse dikarolo tsa tsela ya botshelo ya go disa. Mabapi le go tswelela ga go pelaelo gore ke ka ntlha ya ditso tsa bone tse di emeng lobaka lo lo telele, tse di thusitseng go bopa tiriso e e kgethegileng mo Kgalagadi e e kgwatata, le pula ya yona e nnye le dithempheretšha tse di feteletseng.
Translated by Lawrence Ndou


text:
Jerusalema, motse o o nang le molato wa madi (1-16)
Iseraele ga e na mosola jaaka leswe la selefera (17-22)
Baeteledipele le batho ba Iseraele ba a kgalwa (23-31)
22 Mme Jehofa o ne a bua le nna gape a re:2 “Wena morwa motho, a o ipaakanyeditse go bolela katlholo ya* motse o o nang le molato wa madi+ le go o itsise dilo tsa one tsotlhe tse di makgapha?+3 O o reye o re, ‘Seno ke se Morena Molaodimogolo Jehofa a se buang: “Wena motse o o bolayang batho,+ o nako ya one ya katlholo e tlang,+ o o dirang medingwana e e ferosang sebete* gore o iteswafatse,+4 o na le molato wa batho ba o ba bolaileng,+ e bile medingwana ya gago e e ferosang sebete e dirile gore o itshekologe.+ O dirile gore bokhutlo jwa malatsi a gago bo tle ka bonako, mme bokhutlo jwa dingwaga tsa gago bo gorogile. Ke gone ka moo ke tla dirang gore o nne selo se se tla kgobiwang ke ditšhaba le sengwe se se tla jewang ditshego mo dinageng tsotlhe.+5 Dinaga tse di gaufi le tse di kgakala le wena di tla go sotla,+ wena yo leina la gago le seng phepa le yo o tletseng tlhakatlhakano.6 Kgosana nngwe le nngwe ya Iseraele e e mo go wena e dirisa taolo ya yone gore e bolaye batho.+7 Ba nyatsa rraabone le mmaabone.+ Ba tsietsa motswakwa, e bile ba tshwara khutsana* le motlholagadi makgwakgwa.”’”+8 “‘O nyatsa mafelo a me a a boitshepo, e bile o dira gore bosabata ba me ba se ka ba tlhola ba nna boitshepo.+9 Mo go wena, go na le ba ba senyang batho leina e bile ba batla go bolaya batho.+ Ba jela ditlhabelo mo dithabeng tsa gago e bile ba dira boitshwaro jo bo maswe thata.+10 Ba robala le mosadi wa ga rraabone*+ e bile ba tlhakanela dikobo le mosadi yo o itshekologileng ka gonne a le mo kgweding.+11 Monna o dira dilo tse di makgapha le mosadi wa moagelani wa gagwe,+ monna yo mongwe o leswafatsa ngwetsi ya gagwe ka boitshwaro jo bo maswe thata,+ mme yo mongwe o tlhakanela dikobo le kgaitsadie, e leng morwadia rraagwe.+12 Ba tsaya pipamolomo ka boikaelelo jwa go bolaya batho.+ Ba adima ba bangwe madi ba batla morokotso kgotsa poelo,*+ e bile ba tseela baagelani ba bone madi ka dikgoka.+ Eleruri ba ntebetse,’ go bua Morena Molaodimogolo Jehofa.13 “‘Ke ferogile sebete ka ntlha ya gore o dirile lotseno ka tsela e e sa siamang le ka ntlha ya batho ba ba bolailweng ba ba mo go wena.14 A o tla tswelela o le pelokgale* e bile a diatla tsa gago di tla nna di nonofile mo letsatsing la fa ke go otlhaya?+ Nna Jehofa, ke buile, mme ke tla go otlhaya.15 Ke tla go gasamisetsa kwa ditšhabeng ke bo ke go phatlalaletsa kwa dinageng tse dingwe,+ e bile ke tla fedisa boitshwaro jwa gago jo bo seng phepa.+16 O tla tlontlololwa ditšhaba di go lebile, mme o tla tshwanelwa ke go itse gore ke nna Jehofa.’”+17 Mme Jehofa o ne a bua le nna gape a re:18 “Morwa motho, batho ba Iseraele ga ba mosola mo go nna fela jaaka leswe la selefera. Botlhe fela ba tshwana le leswe le le tswang fa go gakolosiwa kopore le thini le tshipi le lloto.+19 “Ka jalo, seno ke se Morena Molaodimogolo Jehofa a se buang: ‘E re ka lotlhe lo fetogile leswe le le se nang mosola,+ ke lo phuthela mmogo mo teng ga Jerusalema.20 Fela jaaka fa selefera le kopore le tshipi le lloto le thini di tsenngwa mo di nyerolosiwang teng go bo go butswelwa molelo, ka tsela e e tshwanang ke tla lo phutha mmogo ke galefile e bile ke shakgetse, mme ke tla butswela molelo mo go lona ke bo ke lo nyerolosa.+21 Ke tla lo phutha mmogo ke bo ke butswela molelo wa tšhakgalo ya me mo go lona,+ mme lo tla nyerologa mo teng ga gagwe.+22 Fela jaaka fa selefera e nyerolosiwa mo molelong o mogolo, ka tsela e e tshwanang lo tla nyerolosiwa mo teng ga gagwe; mme lo tla tshwanelwa ke go itse gore nna, Jehofa, ke tshololetse tšhakgalo ya me mo go lona.’”23 Mme Jehofa o ne a bua le nna gape a re:24 “Morwa motho, mo reye o re, ‘O lefatshe le le se kitlang le phepafadiwa kgotsa le nelwa ke pula mo letsatsing la bogale jwa me.25 Baporofeti ba gagwe ba logile leano la boferefere mo go ene+ jaaka tau e e kurutlang e garolaka se e se tsomileng.+ Ba bolaya batho. Ba tsaya letlotlo le dilo tse di tlhwatlhwakgolo ka dikgoka. Ba dirile gore batlholagadi ba nne bantsi mo go ene.26 Baperesiti ba gagwe ba tlodile molao wa me,+ e bile ba tswelela ba dira gore mafelo a me a a boitshepo a se ka a tlhola a nna boitshepo.+ Ga ba dire pharologanyo fa gare ga selo se se boitshepo le se se seng boitshepo,+ ga ba itsise batho se se seng phepa le se se phepa,+ ba gana go boloka bosabata ba me, e bile ba nnyaditse.27 Dikgosana tsa gagwe di tshwana le diphiri tse di garolakang se di se tsomileng; di tlhasela batho e bile di a ba bolaya gore di hume ka boferefere.+28 Le fa go ntse jalo, baporofeti ba gagwe ba fitlhile ditiro tsa bone tse di bosula jaaka fa lobota lo tshasiwa kalaka. Ba bona diponatshegelo tse di seng boammaaruri e bile ba bua boitseanape jwa maaka,+ mme ba re: “Morena Molaodimogolo Jehofa o buile jaana,” mme gone Jehofa a sa bua jalo.29 Batho ba lefatshe leno ba tsieditse e bile ba dirile bonokwane,+ ba tshwere batlhoki le bahumanegi makgwakgwa, ba tsieditse motswakwa e bile ga ba a mo direla tshiamiso.’30 “‘Ke ne ka batla motho mo go bone yo o neng a ka baakanya lobota lwa maje kgotsa yo o neng a ka ema fa pele ga me mo phatlheng e e mo loboteng gore a sireletse lefatshe leno, gore le se ka la senngwa,+ le fa go ntse jalo, ga ke a ka ka bona ope.31 Ka jalo, ke tla tshololela bogale jwa me mo go bone ke bo ke ba fedisa ka molelo wa tšhakgalo ya me. Ke tla ba tlisetsa ditlamorago tsa tsela ya bone,’ go bua Morena Molaodimogolo Jehofa.”


text: 14 Jaanong Jehofa o ne a raya Moshe, a re:2 “Bolelela Baiseraele gore ba boele morago ba ye go nna fa pele ga Pihahirothe, fa gare ga Migedole le lewatle, go lebagana le Baale-sefone.+ Lo nne go lebagana le yone fa lewatleng.3 Mme Faro o tla bua ka Baiseraele a re, ‘Ba kgarakgatshega mo nageng ga ba itse kwa ba yang teng. Ga ba kgone go tswa mo nageng.’4 Ke tla letla pelo ya ga Faro gore e thatafale,+ o tla ba lelekisa mme ke tla ikgalaletsa ka Faro le masole otlhe a gagwe;+ mme ruri Baegepeto ba tla itse gore ke nna Jehofa.”+ Mme ke sone se ba neng ba se dira.5 Moragonyana kgosi ya Egepeto e ne ya begelwa gore batho ba tshabile. Ka yone nako eo, Faro le batlhanka ba gagwe ba ne ba fetola mogopolo,+ mme ba ne ba re: “Goreng re dirile selo seno mme ra lesa Baiseraele ba tsamaya gore ba se ka ba nna makgoba a rona?”6 Ka jalo, o ne a baakanya dikara tsa gagwe tsa ntwa mme a tsamaya le batho ba gagwe.+7 O ne a tsaya dikara di le 600 tse di kgethegileng le dikara tse dingwe tsotlhe tsa Egepeto, nngwe le nngwe ya tsone e na le batlhabani.8 Ka jalo, Jehofa o ne a letla pelo ya ga Faro, kgosi ya Egepeto, gore e thatafale mme o ne a lelekisa Baiseraele, fa Baiseraele bone ba ne ba tsamaya ba le pelokgale.*+9 Baegepeto ba ne ba ba lelekisa,+ mme dikara tsotlhe tsa ga Faro tsa dipitse le bapalami ba gagwe ba dipitse le masole a gagwe ba ne ba ba latelela fa ba ne ba kampile fa lewatleng, fa Pihahirothe go lebagana le Baale-sefone.10 Fa Faro a ba atamela, Baiseraele ba ne ba tsholetsa matlho mme ba bona Baegepeto ba tla ba ba lateletse. Baiseraele ba ne ba tshoga ba bo ba simolola go goela kwa go Jehofa.+11 Ba ne ba raya Moshe ba re: “A ga go na mabitla kwa Egepeto go bo o re tlisitse fano gore re tle go swela mo nageng?+ O ne o re ntshetsa eng kwa Egepeto?12 A ga re a go bolelela seo kwa Egepeto fa re ne re re, ‘Re tlogele, gore re direle Baegepeto’? Gonne go ne go le botoka gore re direle Baegepeto go na le go swela mo nageng.”+13 Foo Moshe one a raya batho a re: “Lo se ka lwa boifa.+ Nnang pelokgale mme lo bone kafa Jehofa a tla lo bolokang ka gone gompieno.+ Gonne Baegepeto bano ba lo ba bonang gompieno, ga lo kitla lo ba bona gape.+14 Jehofa ka boene o tla lo tlhabanela,+ mme lona lo tla nna lo didimetse fela.”15 Jaanong Jehofa o ne a raya Moshe a re: “Ke ka ntlha yang fa o ntse o goela kwa go nna? Bolelela Baiseraele gore ba tsamaye.16 Mme wena, tsholetsa thobane ya gago o bo o otlololela seatla sa gago kwa lewatleng mme o le kgaoganye gore Baiseraele ba tle ba kgabaganye mo gare ga lewatle mo mmung o o omileng.17 Mme nna, ke tla letla dipelo tsa Baegepeto gore di thatafale gore ba tle ba tsene ba lo setse morago; ka jalo ke tla ikgalaletsa ka Faro le masole otlhe a gagwe, dikara tsa gagwe tsa ntwa le bapalami ba gagwe ba dipitse.+18 Ruri Baegepeto ba tla itse gore ke nna Jehofa fa ke ikgalaletsa ka Faro, ka dikara tsa gagwe tsa ntwa le ka bapalami ba gagwe ba dipitse.”+19 Foo moengele wa Modimo wa boammaaruri+ yo o neng a eteletse Baiseraele pele o ne a tswa a bo a ya kwa morago ga bone, mme pilara ya leru e e neng e le kwa pele ga bone e ne ya ya kwa morago ga bone e bo e ema gone.+20 Ka jalo, e ne ya nna fa gare ga Baegepeto le Baiseraele.+ Mo ntlheng ya Baegepeto, pilara eno e ne e le leru le lentsho. Mme mo ntlheng ya Baiseraele, e ne e bonesa bosigo.+ Ka jalo, mophato o mongwe o ne wa se ka wa atamela o mongwe bosigo jotlhe.21 Jaanong Moshe o ne a otlololela seatla sa gagwe kwa lewatleng;+ mme Jehofa o ne a busetsa metsi a lewatle kwa morago ka phefo e e maatla ya botlhaba bosigo jotlhe, a fetola boalo jwa lewatle go nna mmu o o omileng,+ mme metsi a ne a kgaogana.+22 Ka jalo, Baiseraele ba ne ba kgabaganya mo gare ga lewatle mo mmung o o omileng,+ fa metsi one a ne a itirile lobota ka fa mojeng wa bone le ka fa molemeng wa bone.+23 Baegepeto ba ne ba ba latelela, mme dipitse tsotlhe tsa ga Faro, dikara tsa gagwe tsa ntwa le bapalami ba gagwe ba dipitse ba ne ba ba sala morago ba tsena mo gare ga lewatle.+24 Mo e ka nnang ka 2:00 mo mosong go fitlha ka 6:00 mo mosong,* Jehofa o ne a leba Baegepeto go tswa mo gare ga pilara ya molelo le leru,+ mme a tlhakatlhakanya Baegepeto.25 O ne a nna a somola maotwana mo dikareng tsa bone mo ba neng ba di kgweetsa ka bothata, mme Baegepeto ba ne ba re: “A re tshabeng, re se ka ra kopana le Baiseraele ka gonne Jehofa o tlhabana le Baegepeto mo boemong jwa bone.”+26 Foo Jehofa o ne a raya Moshe a re: “Otlololela seatla sa gago kwa lewatleng gore metsi a boele mo Baegepetong, mo dikareng tsa bone tsa ntwa le mo bapalaming ba bone ba dipitse.”27 Ka yone nako eo, Moshe o ne a otlololela seatla sa gagwe kwa lewatleng, mme fa bo sa, lewatle le ne la boela mo boemong jwa lone. Fa Baegepeto ba ne ba tshaba mo lewatleng, Jehofa o ne a ba ribegetsa mo gare ga lone.+28 Metsi a a neng a boa a ne a khurumetsa dikara tsa ntwa le bapalami ba dipitse le masole otlhe a ga Faro ba ba neng ba tsene mo lewatleng ba setse Baiseraele morago.+ Ga go na ope wa bone yo o neng a falola.+29 Mme Baiseraele bone ba ne ba fetile mo mmung o o omileng mo gare ga boalo jwa lewatle+ e bile metsi a ne a itirile lobota ka fa mojeng wa bone le ka fa molemeng wa bone.+30 Ka jalo mo go lone letsatsi leo, Jehofa o ne a boloka Baiseraele mo seatleng sa Baegepeto,+ mme Baiseraele ba ne ba bona ditopo tsa Baegepeto fa losing lwa lewatle.31 Gape Baiseraele ba ne ba bona maatla* a magolo a Jehofa a neng a a dirisa go senya Baegepeto, mme ba ne ba simolola go boifa Jehofa le go nna le tumelo mo go Jehofa le mo motlhankeng wa gagwe e bong Moshe.+


text: 5 Mongwe le mongwe yo o dumelang gore Jesu ke Keresete, ke ngwana wa Modimo,+ mme mongwe le mongwe yo o ratang Modimo o rata bana ba Modimo.2 Re a itse gore re rata bana ba Modimo,+ fa re rata Modimo e bile re ikobela ditaelo tsa gagwe.3 Fa re rata Modimo, re tla ikobela ditaelo tsa gagwe;+ mme ditaelo tsa gagwe ga di imele,+4 ka gonne mongwe le mongwe yo* e leng ngwana wa Modimo o fenya lefatshe.+ Mme re fentse lefatshe ka tumelo ya rona.+5 Ke mang yo o ka fenyang lefatshe?+ A ga se yo o dumelang gore Jesu ke Morwa Modimo?+6 Jesu Keresete o ne a tla ka metsi le madi, e seng ka metsi fela;+ mme o ne a tla ka metsi le ka madi.+ Mme moya o naya bosupi ka seno,+ ka gonne moya o senola boammaaruri.7 Gonne go na le dilo tseno tse tharo tse di senolang gore Jesu ke mang:8 moya,+ metsi+ le madi;+ mme dilo tseno tse tharo di a dumalana.9 Fa e le gore re amogela bosupi jo bo tswang mo bathong, bosupi jo Modimo a bo nayang bo bogolo thata. Gonne jono ke bosupi jo Modimo a re nayang jone ka Morwawe.10 Motho yo o dumelang mo go Morwa Modimo, o bontsha gore mo pelong ya gagwe go na le se Modimo a se mo rutileng. Motho yo o sa dumeleng mo Modimong o dirile Modimo moaki,+ ka gonne ga a dumele bosupi jo Modimo a re neileng jone ka Morwawe.11 Mme jono ke bosupi, jwa gore Modimo o ne a re naya botshelo jo bo sa khutleng,+ mme botshelo jono bo mo go Morwawe.+12 Yo o amogelang Morwa o na le tsholofelo ya botshelo jono; mme yo o sa amogeleng Morwa Modimo ga a na tsholofelo ya botshelo jono.+13 Ke lo kwalela dilo tseno gore lo itse gore lo tla bona botshelo jo bo sa khutleng,+ lona ba lo dumelang mo leineng la Morwa Modimo.+14 Re tshepa Modimo,*+ gore sepe fela se re se kopang go dumalana le thato ya gagwe, o a re utlwa.+15 Mme fa re itse gore o a re utlwa fa re kopa sengwe le sengwe mo go ene, gape re a itse gore o tla re naya dilo tse re di kopang, ka gonne re di kopile mo go ene.+16 Fa mongwe a bona mokaulengwe wa gagwe a dira boleo jo bo sa bakeng loso, o tshwanetse go mo rapelela, mme Modimo o tla mo naya botshelo,+ eleruri, o tla bo naya ba ba sa direng boleo jo bo bakang loso. Le fa go ntse jalo, go na le boleo jo bo bakang loso.+ Ga ke mmolelele gore a rapelele motho yo o dirang boleo jo bo ntseng jalo.17 Ditiro tsotlhe tse di bosula ke boleo,+ mme le fa go ntse jalo go na le boleo jo bo sa bakeng loso.18 Re a itse gore motho mongwe le mongwe yo e leng ngwana wa Modimo ga a dire boleo, e bile Morwa Modimo o a mo sireletsa, mme Satane* ga a kitla a mo tshwara.*+19 Re a itse gore re ba Modimo, mme lefatshe lotlhe le laolwa ke Satane.*+20 Le fa go ntse jalo, re a itse gore Morwa Modimo o tlile,+ mme o re neile temogo* gore re nne le kitso ka Modimo wa boammaaruri. Re seoposengwe le ene+ ka ntlha ya ga Morwawe e bong Jesu Keresete. Yono ke Modimo wa boammaaruri e bile ke motswedi wa botshelo jo bo sa khutleng.+21 Bana ba bannye, ikeleng tlhoko* mo medingwaneng.+


text:
Manyalo a rulagantsweng a ne a tlwaelegile mo gare ga mkotapele wa Basotho le bana ba kgosi, badimo le dikgokagano tsa kamano di ne di le botlhokwa go laola dikamano tsa loago le tsa semolao.
Rraagwe mosimane ka gale o ne a tshitshinya ka go ikopanya le batsadi ba mosetsana. Fa batsadi ba gagwe ba ne ba amogela, o ne a kopa sego sa metsi. Fa batsadi ba gagwe ba ne ba amogela, mosimane, le ditsala tsa gagwe tse mmalwa, ba etela mosetsana semmuso.
Fa a ne dumetse go nyalanya, o ne a mo fa tuku (moqhaka). Kwa tlwaelo o ne a mo neela dijo tseo a di ganang, ‘go seke ga twe o tletse dijo e seng lerato’. Le fa baratani ba ne ba so kopane pele, ka gale ba ne ba amogela tlhopho e e dirilweng, fela ka metlha ya pele ba ne ba tshwanelwa ke go tsenela le lenyalo le gore a ba rata kgotsa ba sa rate. Fa gautshwane jaana repiso letsogo e tlhotswe — gompieno tlhopho ya mong ke tlwaelo le basadi ba le bantsi ba ba sa nyalang ba nna bomme.
Mo nakong e e fetileng, lenyalo le ne le dirwa semmuso ka phetiso ya bohali (khumo ya monyadiwa) go tswa mo go leloko la setlhopha sa monyadi go ya go balosika lwa monyadiwa. Dituelo tsa dikgomo le diruiwa tse dingwe e bile seno se se bontshang gore bana ba ka nna losika ba setlhopha sa ga rragwe, mme e seng sa mmagwe.
Palo ya bohali e ne e le go feta kgotsa botlase e e tlhomameng ka dikgomo di le 20,pitse e le nngwe le dinku di le 10 kgotsa dipodi, mme go ne go le gantsi ga e ne e duelwa ka botlalo. Morago ga phuduso ya go fitlha dikgom di le 10, dituelo tse di feteletseng di ne di thusa go tsalanya ditlhopha di le pedi tsa losika mo dikamanong tsa ditirisano le botsalano.
Mo nakong e e fetileng lenyalo le ne le tshwarwa ka bonako fela morago ga lfa enyalo le rulagantswe. Go fitlha ka nako eo, baratani ba ne ba tshwanela go nna le thobalano kgotsa go nna mmogo. Gompieno manyalo a mantsi a diragala morago ga go inyadisa kgotsa fa monna le ditsala tsa gagwe ba mo tsere ka dikgoka (shobela) mosetsana wa tlhopho ya gagwe mme a mo tsaya go mo isa kwa legae la gagwe, fa a amogelwa jaaka fa lenyalo le ne le dirilwe.
Phologolo e ka nna ya tlhabiwa go tshwaya tiragalo e, fa thoto ya monyadiwa e romelwa kwa morago ga gagwe. La ntlha phuduso ya bohali. ba dikgomo di le thataro kgotsa madi a lekanang le tsona, ke tumelo ya monyadi ya gore o na le dikamano tsa thobalano le mosadi wa gagwe, fela ga e tshwaye tshwanelo ya go kopa bana ba gagwe jaaka ditokololo tsa setlhopha sa gagwe sa losika; mo go se bonnye ba dikgomo di le 10 (kgotsa madi a a lekanang le tsona) o tshwanetse go fudusiwa le go amogelwa mo phatlhalatseng.
Gompieno baratani ba santse ba sa solofelwa go nna le bonno ba bona. Monyadiwa o tshela le batsadi ba ga monyadi. O a apaya, go thusa ka ditiro, le go dira mo masimong, ka dinako tsotlhe a obamela melao ya tlotlo (hlonipho) go ratsalagwe e e akaretsang go se mmitse ka leina la gagwe kgotsa go bitsa lefoko le le tshwana le lona.
Mo nakong e e fetileng monna o ne a ka dira kopo ya lefatshe le lefelo la go aga kwa tshimologong ya setlha sa ntlha morago ga go nyala, mme ka boiketlo boikemelo ka nosi ba ntlo e ntšhwa mo lelapeng le le atolositsweng.
Kgatelelo mo lefatsheng matsatsing a segompieno go raya gore o ne a ka leta nako e e fetang ngwaga. Le fa go le jalo, bontsi jwa banyadiwa ba ganetsa se, mme ba batle malapa a bona ka bonako morago ga lenyalo.
Translated by Lawrence Ndou


text: 10 Fa Esera a ntse a rapela+ e bile a bolela maleo a batho ba gagabo, a lela e bile a namaletse sefatlhego sa gagwe se lebile fa fatshe, a le fa pele ga ntlo ya Modimo wa boammaaruri, boidiidi jo bogolo jwa banna, basadi le bana ba Iseraele bo ne jwa phuthega go mo dikologa ka gonne batho ba ne ba lela thata.2 Foo Shekania morwa Jehiele+ wa bomorwa Elama+ o ne a raya Esera a re: “Ga re a ka ra ikanyega mo Modimong wa rona ka go nyala* basadi ba ba tswang mo ditšhabeng tse dingwe.+ Le fa gone seemo se ntse jaana, go sa ntse go na le tsholofelo ka Iseraele.3 Jaanong a re direng kgolagano le Modimo wa rona+ ya gore re tsamaise basadi botlhe le bana ba ba ba tshotseng, go dumalana le kaelo ya ga Jehofa le ya ba ba boifang* taelo ya Modimo wa rona.+ A re direng go dumalana le Molao.4 Ema, ka gonne kgang eno ke boikarabelo jwa gago, mme re na le wena. Nna pelokgale mme o dire se se tlhokegang.”5 Fa a rialo, Esera o ne a tsoga mme a laela balaodi ba baperesiti, Balefi le Baiseraele botlhe gore ba ikane gore ba tla dira se se sa tswang go buiwa.+ Ka jalo, ba ne ba ikana.6 Jaanong Esera o ne a tswa fa pele ga ntlo ya Modimo wa boammaaruri mme a ya kwa ntlwaneng* ya ga Jehohanane morwa Eliashibe. Le fa gone a ile a ya koo, ga a ka a ja dijo e bile ga a ka a nwa metsi, ka gonne o ne a hutsafaditswe ke go bo batho ba ba neng ba boile kwa botshwarwa ba ne ba sa ikanyege.+7 Go tswa foo, ba ne ba dira kitsiso mo Juda yotlhe le mo Jerusalema ya gore batho botlhe ba ba boileng kwa botshwarwa ba phuthegele kwa Jerusalema;8 mme go ya ka tshwetso e e dirilweng ke dikgosana le bagolwane, ope fela yo o neng a ka se tle mo malatsing a le mararo, dithoto tsotlhe tsa gagwe di ne di tla gapiwa mme ene o ne a tla lelekwa mo phuthegong ya batho ba ba boileng kwa botshwarwa.+9 Ka jalo, batho botlhe ba Juda le ba Benjamine ba ne ba phuthegela kwa Jerusalema mo malatsing a le mararo, mo kgweding ya borobongwe, mo letsatsing la bo20 la kgwedi eo. Batho botlhe ba ne ba ntse mo lolwapeng lwa ntlo ya Modimo wa boammaaruri, ba roroma ka ntlha ya kgang eno le ka gonne pula e ne e na thata.10 Go tswa foo, moperesiti Esera o ne a ema mme a ba raya a re: “Ga lo a ka lwa ikanyega mo Modimong wa rona ka go nyala basadi ba batswakwa,+ mme ka go dira jalo lo okeditse molato wa Iseraele.11 Jaanong ipoleleng boleo jwa lona mo go Jehofa, Modimo wa borraalonamogolo mme lo dire thato ya gagwe. Ikgaoganyeng le ditšhaba tsa mafatshe a mangwe le basadi bano ba batswakwa.”+12 Phuthego yotlhe e ne ya araba jaana ka lentswe le le kwa godimo: “Re tla dira fela jaaka o buile.13 Le fa go ntse jalo, go na le batho ba bantsi, mme eno ke paka ya dipula. Ga go kgonege gore re eme kwa ntle, e bile kgang eno ga e kitla e tsaya letsatsi le le lengwe kgotsa a mabedi, ka gonne re leofile re le bantsi.14 Ka jalo, tsweetswee mma dikgosana tsa rona di emele phuthego eno yotlhe;+ mme a botlhe mo metseng ya rona ba ba nyetseng basadi ba batswakwa ba tle ka nako e e tlhomilweng, mmogo le bagolwane le baatlhodi ba motse mongwe le mongwe, go fitlha re faposa bogale jo bo tukang jwa Modimo wa rona mo go rona ka kgang eno.”15 Le fa go ntse jalo, Jonathane morwa Asahele le Jahaseia morwa Tikefa ba ne ba se ka ba dumalana le seno, mme Meshulame le Shabethai+ ba e leng Balefi ba ne ba ba ema nôkeng.16 Mme gone, batho ba ba boileng kwa botshwarwa ba ne ba dira se go neng go dumalanwe ka sone; mme moperesiti Esera le ditlhogo tsa dikgotla tsa bone, botlhe ba ba neng ba tlhophilwe ka maina, ba ne ba kopana ba le bosi mo letsatsing la ntlha la kgwedi ya bolesome gore ba sekaseke kgang eno;17 mme mo letsatsing la ntlha la kgwedi ya ntlha ba ne ba fetsa go rarabolola kgang e e amanang le banna botlhe ba ba neng ba nyetse basadi ba batswakwa.18 Mme go ne ga lemogiwa gore barwa bangwe ba baperesiti ba ne ba nyetse basadi ba batswakwa:+ go tswa mo go bomorwa Jeshua+ morwa Jehosadake le bomorwarraagwe, e ne e le Maaseia, Eliesere, Jaribe le Gedalia.19 Le fa go ntse jalo, ba ne ba solofetsa* gore ba tla tsamaisa basadi ba bone, mme e re ka ba ne ba le molato, ba ne ba tla ntsha phelefu mo letsomaneng la bone ba e ntshetsa molato wa bone.+20 Go tswa mo go bomorwa Imere,+ e ne e le Hanani le Sebadia;21 mme go tswa mo go bomorwa Harime,+ e ne e le Maaseia, Elija, Shemaia, Jehiele le Usia;22 mme go tswa mo go bomorwa Pashure,+ e ne e le Elioenai, Maaseia, Ishemaele, Nethanele, Josabade le Eleasa.23 Mme go tswa mo Balefing, e ne e le Josabade, Shimei, Kelaia (go tewa Kelita), Pethahia, Juda le Eliesere;24 mme go tswa mo baopeding, e ne e le Eliashibe; mme go tswa mo badiseng ba dikgoro, e ne e le Shalume, Teleme le Uri.25 Mme go tswa mo Baiseraeleng, ba bomorwa Paroshe,+ e ne e le Ramia, Isia, Malekija, Mijamine, Eliasare, Malekija le Benaia;26 mme go tswa mo go bomorwa Elama,+ e ne e le Matania, Sekarea, Jehiele,+ Abedi, Jeremothe le Elija;27 mme go tswa mo go bomorwa Satu,+ e ne e le Elioenai, Eliashibe, Matania, Jeremothe, Sabade le Asisa;28 mme go tswa mo go bomorwa Bebai,+ e ne e le Jehohanane, Hanania, Sabai le Athelai;29 mme go tswa mo go bomorwa Bani, e ne e le Meshulame, Maluke, Adaia, Jashube, Sheale le Jeremothe;30 mme go tswa mo go bomorwa Pahathe-moabe,+ e ne e le Adena, Kelale, Benaia, Maaseia, Matania, Besalele, Binui le Manase;31 mme go tswa mo go bomorwa Harime,+ e ne e le Eliesere, Ishija, Malekija,+ Shemaia, Shimeone,32 Benjamine, Maluke le Shemaria;33 go tswa mo go bomorwa Hashume,+ e ne e le Matenai, Matata, Sabade, Elifelete, Jeremai, Manase le Shimei;34 go tswa mo go bomorwa Bani, e ne e le Maadai, Amerame, Uele,35 Benaia, Bedeia, Keluhi,36 Fania, Meremothe, Eliashibe,37 Matania, Matenai le Jaasu;38 mme go tswa mo go bomorwa Binui, e ne e le Shimei,39 Shelemia, Nathane, Adaia,40 Makenadebai, Shashai, Sharai,41 Asarele, Shelemia, Shemaria,42 Shalume, Amaria le Josefa;43 mme go tswa mo go bomorwa Nebo, e ne e le Jeiele, Matithia, Sabade, Sebina, Jadai, Joele le Benaia.44 Bano botlhe ba ne ba nyetse basadi ba batswakwa,+ mme ba ne ba tsamaisa basadi ba bone mmogo le barwa ba bone.+


text:
171“Boleo jwa Juta bo kwadilwe ka sekwadi sa tshipi, jwa gwaiwa ka ntlha ya taemane mo matlapeng a dipelo tsa bone le mo dinakeng tsa dialetare tsa bone, 2jaaka bana ba bone ba gopola dialetare le medimako ya Ašera ya bone fa ditlhareng tse ditala le mo mebotong e e godimo. 3Thaba ya me e e mo nageng le di-tsa-gago le mahumo otlhe a gago, ke di neela go thopiwa mmogo le dithota tsa tlhabelo tsa gago ka ntlha ya boleo jo bo mo nageng yotlhe ya gago.
4Mme ò tla latlhegelwa ke boswa jwa gago – jo ke bo go neileng – ka molato wa gago. Ke tla go dira motlhanka wa baba ba gago mo lefatsheng le ò sa le itseng. Gonne lo tshubile molelo wa bogale jwa me o o tukang ka bosakhutleng.”
5Morena o buile jaana a re:
“Go hutsitswe monna
yo o ikanyang batho,
yo o dirang motho
letsogo la gagwe,
yo pelo ya gagwe
e fapogang mo Moreneng!
143:6
6O tla nna jaaka setlhatshana
mo sekakeng,
a sa bone, fa molemo o tla;
o tla aga mo motlhabeng
o o bolelo wa sekaka,
le mo nageng ya dikgalaopa,
fa go sa nneng ope.
7“Go tshegofaditswe monna
yo o ikanyang Morena,
yo o ikaegang ka Morena fela!
8O tla tshwana le setlhare
se se tlhomilweng fa metsing,
se se namang medi fa nokeng.
Ga se boife, le fa go tla bolelo;
matlhare a sona
a ntse a le matala.
Le mo ngwageng wa komelelo
ga se kitla se tshwenyega
le e seng go khutla go ungwa.
9“Pelo e boferefere
bogolo go dilo tsotlhe,
e senyegile tota;
ke mang
yo o ka e tlhaloganyang?
10Ke nna Morena
yo ke tlhotlhomisang pelo,
ke lekang diphilo
gore ke nee mongwe le mongwe
ka fa tsamaong ya gagwe
le ka fa maungong
a ditiro tsa gagwe.”
Baroma 2:6
11Motho yo o phuthang khumo
ka tshiamololo
o tshwana le lesogo
le le thuthusang mae
a e seng a lone.
O na le go e tlogela
mo gare ga malatsi a gagwe;
mme la bofelo
o tla nna lesilo fela.
12Felo-ga-Boitshepo ga rona
ke sedulo sa bogosi
se se galalelang,
se se goditsweng
go tswa tshimologong.
13Morena,
ò tsholofelo ya Iseraele.
Botlhe ba ba go tlogelang
ba tla tlhajwa ke ditlhong.
Ba ba fapogang mo go nna,
ba tla kwalwa fa fatshe.
Gonne ba tlogetse
motswedi wa metsi a a phelang,
e leng Morena.
14Mphodise, Morena, foo ke tla fola! Mpholose, foo ke tla phologa! Gonne ke wena yo ke go bakang.
15Bona, ba nthaya ba re: “Lefoko la Morena le kae? A le ke le tle!”
16Kana ga ke a thoba mo tirong ya go go disetsa; ga ke a ka ka tlhologelelwa letsatsi la tatlhego, go itse wena! Tse di duleng mo molomong wa me di ne di le fa pele ga sefatlhego sa gago. 17Se mphetogele yo o ntshosang, wena botshabelo jwa me mo letsatsing la tatlhego. 18Ba ba mpogisang a ba tlhajwe ke ditlhong, mme e seng nna! A bone ba rerege, mme e seng nna! Fitlhisa letsatsi la tatlhego mo go bone, o ba thubaganye ka tshenyo di le pedi!
19Morena o ntheile jaana a re: “Yaa ò eme mo kgorong ya batho ba morafe e dikgosi tsa Juta di tsenang le go tswa ka yona, ee, le mo dikgorong tsotlhe tsa Jerusalema, 20ò ba ree ò re: ‘Utlwang Lefoko la Morena, lona dikgosi tsa Juta le Bajuta botlhe le baagi ba Jerusalema botlhe ba lo tsenang ka dikgoro tse: 21Morena o bua jaana a re: Itiseng ka ntlha ya maphelo a lona gore lo se ka lwa rwala morwalo ope le e seng go tsena ka ona mo dikgorong tsa Jerusalema ka letsatsi la Sabata! 22Le gona lo se ka lwa ntsha morwalo mo matlong a lona ka letsatsi la Sabata le e seng go dira tiro epe, mme lo itshepise letsatsi la Sabata, jaaka ke laetse borraeno.
58:13
23Mme ga ba a ka ba utlwa, le e seng go sekega ditsebe, mme ba gagamatsa melala ya bone gore ba se ka ba utlwa, le e seng go amogela kgalemelo.’ ”
24Jaanong Morena a re: “ ‘E tla re fa lo nkutlwa tota, gore lo se ka lwa tsenya morwalo ka dikgoro tsa motse o ka letsatsi la Sabata; fa lo itshepisa letsatsi la Sabata, gore lo se ka lwa dira tiro epe ka lone, 25foo dikgosi le dikgosana tse di ntseng mo sedulong sa bogosi sa ga Dafita di tla tsena ka dikgoro tsa motse o, di palame dikoloi le dipitse, tsona le dikgosana tsa tsona le banna ba Juta le baagi ba Jerusalema, mme batho ba tla nna mo motseng o ka bosakhutleng. 26E bile ba tla tswa mo metseng ya Juta le mo tikologong ya Jerusalema le kwa lefatsheng la Benyamene le kwa nageng e e kwa tlase le kwa dithabeng le kwa borwa, ba ba tlisang setlhabelo sa phiso le se se jewang le tshupelo ya dijo le maswalo, le ba ba tlisang setlhabelo sa tebogo kwa Ntlong ya Morena. 27Mme e tla re fa lo sa nkutlwe, lo sa itshepise letsatsi la Sabata, fa lo rwala morwalo le go tsena ka ona mo dikgorong tsa Jerusalema ka letsatsi la Sabata, foo ke tla tshuba molelo mo dikgorong tsa gagwe o o tla nyeletsang matlo a borena a Jerusalema, o o sa ka keng wa tingwa ka gope.’ ”


text:
Aferika
Aferika -ke continente e e tona lefatshe ka bophara e e tlang morago ga ya Asi.O selekanyo sa 30.2 million km² mme ka fa dithoko go bo go nna le mawatle a a dikaganyeditseng.E nale batho ba le 1.22 billion (ditshupo tsa ngwaga wa 2016), e ka tswa e nale batho ba ka nna selekanyo sa 14.72% mo palobathong ya lefatshe ka bophara.Continente e e dikagenyeditswe ke lewatle la Mediterranean mo bophirima, otlhe a Suez Canal gape le la Red Sea mo letlhakoreng la Sinai Peninsula mo bokonebophirima,lewatle la Indian Ocean mo borwabotlhaba, gape le la Atlantic Ocean mo bophirima[1].Continente e e akaretsa lefatshe le tshwana le la Madagascar le a mangwe fela jalo[2].
Aferika o nale seemo sa lewapi se se pharologanyo le di continete tse dingwe.Mafatshe a a fa gare ga continente a na le pula e e ntsi le mogote o o feteletseng,fa kwa borwa gone go nale pula e eseng ntsiAfrica.Pula e e ntsi e e rotloetsa dilo di tshwana temothuo le tse dingwe fela jalo[3].
Mafatshe a Aferika ka bontsi a tshabelelwa ke dintwa tsa tshololo madi ebile di utlwisa botlhoko.Dintlwa tse gantsi di diragalela kwa bogare jwa Aferika.Bontsi jwa ntwa tse di bakwa ke ditswa mmung le lefatshe ntateng ya palo batho ba bantsi[4].
Thekiso ya Dinaka tsa Ditlou mo Aferika[paakanyo | edit source]
Balephata la tikologo , diphologolo le bojanala ba ntse ba tshwere phage ka mangana ba lwantsha le makgotla a mafatshefatshe a pabalelo tikologo le ditsa tlholego aa tshwanang le le kwa The Hague, Netherlands, la CITES go a kopa go le letlelela go rekisa mokoakoa wa dinaka tsa ditlou o le setseng le o kokoantse mo lefatshing leno.
Go ya ka Modiri wa Lephata le yo o ithebagantseng le dikgang tsa makgotla a CITES, Mme Diana Chimidza, ba setse ba dirisetse madi a ka tshwarang P400 000 go Iwantshana le kgang e ya moruthuta.Mokoakoa o wa dinaka tsa ditlou o ile wa phuthwa mo ditloung tse dineng di sule loso lwa tlholego kgotsa di bolailwe ka mabaka a gore di ntsifetse mme go lemoga gore go di hokotsa go ka thusa gore di seka tsa imela tikologo. Mma Chimidza o tlhalositse fa ditlou tsa Botswana di setse le Namibia ba rekise dina«:: tsa ditlou tse di kgobokantseng ba bolela gon dinaka tse tsa ditlou tse rekesediwang mmebaraka ys theko ya ditlou jaaka Japan la tsa ditlou tse di bolailweni eseng kafa molaong, fa tse dingwe e le tsa bogodu[5].


text:
Animes Mania - Encontre seus lançamentos de animes online diariamente o mais rápido possível, não se esqueça de salvar nosso site nos favoritos!!
Tsuki ga Michibiku Isekai Douchuu Online em HD
- Gêneros: Ação, Aventura, Fantasia,
- Tipo: Anime
- Episódios: 12
- Autor: Azumi Kei
- Estúdio: C2C
- Status: lancamento
Tsuki ga Michibiku Isekai Douchuu - Episódio 1
Tsuki ga Michibiku Isekai Douchuu - Episódio 2
Tsuki ga Michibiku Isekai Douchuu - Episódio 3
Tsuki ga Michibiku Isekai Douchuu - Episódio 4
Tsuki ga Michibiku Isekai Douchuu - Episódio 5
Tsuki ga Michibiku Isekai Douchuu - Episódio 6
Tsuki ga Michibiku Isekai Douchuu - Episódio 7
Tsuki ga Michibiku Isekai Douchuu - Episódio 8
Tsuki ga Michibiku Isekai Douchuu - Episódio 9
Tsuki ga Michibiku Isekai Douchuu - Episódio 10
Tsuki ga Michibiku Isekai Douchuu - Episódio 11
Tsuki ga Michibiku Isekai Douchuu - Episódio 12
Comentários
-
Show


text:
231Jaanong Paulo a tlhoma matlho mo lekgotleng le legolo, a ba raya a re: “Banna ba ga etsho, ke phedile ka segakolodi se se molemo fa pele ga Modimo go fitlhela letsatsing leno.”
24:16
2Foo Anania, moperesiti yo mogolo, a laola ba ba emeng fa go ene gore ba mo itee molomo. 3Paulo a mo raya a re: “Modimo o tla go betsa, lomota lo lo takilweng ke wena! O a re, o nkatlhola ka fa molaong; mme a o laola gore ke itewe, mme e se ka molao?”
4Ba ba emeng teng ba re: “A o kgala moperesiti yo mogolo wa Modimo?”
5Paulo a re: “Ba ga etsho, ke ne ke sa itse gore ke moperesiti yo mogolo; kana go kwadilwe ga twe: ‘O se ka wa hutsa molaodi wa morafe wa ga eno.’ ”
6Ya re Paulo a lemoga gore bangwe ba bone ke Basadukai, mme ba bangwe ke Bafarisai, a kua mo lekgotleng a re: “Banna ba ga etsho, ke Mofarisai le ngwana wa Bafarisai; ke ka ntlha ya tsholofelo, e bong tsogo ya baswi, fa ke sekisiwa.”
26:5
7Ya re a sena go bua jalo, ga tsoga kgang fa gare ga Bafarisai le Basadukai; lekgotla la ba la kgaogana.
8Gonne Basadukai ba re, ga go na tsogo ya baswi le e seng moengele gongwe mowa; mme Bafarisai ba di dumela tsotlhe.
9Ga ba ga tsoga modumo o mogolo; mme bangwe ba Baitsedikwalo ba lesomo la Bafarisai ba nanoga, ba mo emela ba re: “Ga re bone bosula bope mo mothong yo; mme fa mowa gongwe moengele a buile nae, re ka palelwa ke go lwantsha Modimo!”
5:39
10Ya re kgang e gola, molaodi-wa-sekete a boifa gore Paulo o tla gagolwa ke bone; a ba a laola gore mophato o fologe, o mo tsee ka thata mo go bone, o mmusetse kwa kagong ya batlhabani.
11Mo bosigong joo Morena a ema fa go ene, a mo raya a re: “Nametsega, Paulo; gonne o tshwanetse go supa le kwa Roma, jaaka o supile ka ga me mo Jerusalema.”
19:21
28:16,23
12E rile bo sena go sa, Bajuta ba dira kgolagano, ba ikana ka khutso gore ga ba kitla ba ja le e seng go nwa, ba ise ba bolae Paulo. 13Ba ba dumalanyeng ka ikano eo ba ne ba feta 40. 14Bone bao ba ya kwa baperesiting ba bagolo le bagolong ba morafe, ba ba raya ba re: “Re ikanne ka khutso gore ga re kitla re isa sepe ganong, re ise re bolae Paulo. 15Jaanong he, lona le ba lekgotla le legolo, kopang molaodi-wa-sekete gore a mo folosetse kwano go lona, jaaka e kete lo rata go tlhotlhomisa ka ga gagwe ka tlhokomelo e kgolo; mme rona re ipaakantse go mmolaya, a ise a fitlhe.”
16Mme motlogolo wa ga Paulo a utlwela talelo eo, a ya, a tsena mo kagong ya batlhabani, a bolelela Paulo.
17Paulo a bitsa mongwe wa balaodi-ba-lekgolo, a mo raya a re: “Isa lekau le kwa molaoding-wa-sekete; gonne o na le sengwe go se mmegela.”
18Ke fa a le tsaya, a le isa kwa molaoding-wa-sekete, a mo raya a re: “Paulo wa mogolegwi o mpiditse, a nkopa gore ke tsise lekau le kwano go wena; le na le sengwe go se go bolelela.”
19Molaodi-wa-sekete a le tshwara letsogo, a le gogela fa thoko, a le botsa ka sephiri a re: “Ke eng se o nang le go se mpolelela?”
20Ene a re: “Bajuta ba dumalanye go go kopa gore e re kamoso o folosetse Paulo kwa lekgotleng le legolo, jaaka e kete ba rata go botsolotsa ka ga gagwe ka tlhokomelo e kgolo.
21“O se ka wa ba utlwa; gonne o laletswe ke banna ba ba fetang 40 ba bone, ba ikanne ka khutso gore ga ba kitla ba ja le e seng go nwa, ba ise ba mmolae; mme jaanong ba ipaakantse, ba letile tumelelo ya gago.”
22Ke fa molaodi-wa-sekete a rebola lekau gore le tsamae, a le laya a re: “O se ka wa bolelela ope gore o ntshebetse dilo tseo.”
23Jaanong a bitsa balaodi-ba-lekgolo ba le babedi, a ba raya a re: “Baakanyang batlhabani ba le 200, ba ye kwa Kaisarea, le bapalami ba dipitse ba le 70, le ba marumo ba le 200, ba tloge ka nako ya robongwe bosigo; 24gape ba baakanye dipelesa gore ba palamise Paulo mo go tsona, ba mo ise kwa go molaodi yo mogolo Felekise a phologile sentle.”
25A ba a kwala lokwalo a re:
26“Nna Kelaudio Lisia ke dumedisa Felekise, molaodi yo o tlotlegang segolo, ka re: 27Monna yoo o ne a tshwerwe ke Bajuta, ba batla go mmolaya. Mme ka ya teng le mophato, ka mo golola, ka ke lemogile gore ke Moroma.
22:25
28Jaanong ka ke ne ke rata go itse se ba mo latofatsang ka sona, ka mo isa kwa lekgotleng le legolo la bone;
29ka fitlhela a bewa molato ka ntlha ya dikgang dingwe tsa molao wa bone; mme a se na molato ope o o tshwanetseng loso, le e seng kgolego.
18:14,15
30E rile ke sena go sebelwa gore monna yoo o tla lalelwa, ka akofa ka mo romela koo go wena, ka ba ka laela balatofatsi ba gagwe gore se ba nang naso ka ga gagwe ba se bue fa pele ga gago. Sala sentle.”
31Jaanong batlhabani ba tsaya Paulo ka fa ba laetsweng ka teng; ba mo isa kwa Antipateri bosigo. 32Ya re ka moso ba tlogela bapalami ba dipitse gore ba tswelele nae; mme ba dinao ba boela kwa kagong ya batlhabani. 33Ya re ba sena go fitlha kwa Kaisarea, ba neela molaodi yo mogolo lokwalo, le Paulo ba mmaya fa pele ga gagwe. 34Ya re a sena go lo buisa, a botsa gore ke wa karolo efe ya puso ya Roma; ya re a utlwa gore ke wa Kilekia, a re:
35“Ke tla utlwa sentle kgang ya gago, balatofatsi ba gago le bone ba sena go tla.” A ba a laola gore a disiwe a le mo ntlong ya ga Herote ya bogosi.


text:
11E rile morago ga loso lwa ga Jošua Baiseraele ba botsa Morena ba re: “Ke mang mo go rona yo o tshwanetseng go bololela Bakanana pele go tlhabana nabo?”
2Morena a re: “A go bolole Juta! Bonang, ke neetse lefatshe mo diatleng tsa gagwe.”
3Ke fa Juta a raya mogolowe Simeone a re: “Bololela le nna kwa nageng ya me, re ye go tlhabana le Bakanana! Le nna ke tla ya nao kwa nageng ya gago.” Mme Simeone a ya nae. 4Ya re Bajuta ba bolola Morena a neela Bakanana le Baferesi mo diatleng tsa bone; ba bolaya banna ba le 10 000 ba bone kwa Beseke. 5Ba fitlhela kgosi Atoni-Beseke a le mo Beseke, ba tlhabana nae, ba fenya Bakanana bao le Baferesi bao. 6Fela Atoni-Beseke a tshaba, mme ba mo latelela, ba mo tshwara, ba mo kgaola menwana ya kgonotšwe ya diatla le ya dinao. 7Ke fa Atoni-Beseke a re: “Dikgosi tse di 70 tse di kgaotsweng menwana ya kgonotšwe ya diatla le ya dinao di ne di sela matlhotlhora fa tlase ga lobati lwa bojelo lwa me. Jaanong Modimo o mpusoloseditse ka tse ke di dirileng.” Ba mo isa kwa Jerusalema, a swela gona.
8Jaanong Bajuta ba tlhasela Jerusalema, ba mo thopa, ba bolaya baagi ba teng ka bogale jwa tšhaka, ba fisa motse ka molelo. 9Morago ga moo Bajuta ba ya go tlhabana le Bakanana ba ba neng ba agile kwa dithabeng le kwa borwa le mo nageng e e kwa tlase.
11:22
10Bajuta ba be ba bololela Bakanana ba ba neng ba agile kwa Heberone – leina la Heberone pele e ne e le Khiriathe-Areba – ba fenya Sesai le Ahimane le Thalemai.
11Go tswa teng ba bololela baagi ba Debire, mme leina la Debire pele e ne e le Khiriatshefere. 12Ke fa Kalebe a re: “Yo o ka fenyang Khiriatshefere, a mo thopa, ke tla mo neela morwadiake Agesa go nna mosadi wa gagwe.” 13Ke fa Otheniele morwa Kenase, monnaa Kalebe, a mo thopa. Jaanong a mo neela morwadie Agesa go nna mosadi wa gagwe.
14Jaanong ya re Agesa a tla kwa go ene, Otheniele a mo tlhotlheletsa gore a lope tshimo mo go rraagwe. Ke fa Agesa a fologa ka pele mo eseleng, mme Kalebe a mmotsa a re: “Go rileng?”
Num. 10:29
Još. 12:14
15Agesa a mo raya a re: “Mphe lesego la go ntsamaisa sentle; e re ka o mpeile kwa nageng e e sekaka ya borwa, ke kopa gore o mphe le metswedi ya metsi.” Ke fa Kalebe a mo naya metswedi e e kwa godimo le e e kwa tlase.
16Mme bomorwa Hobabe wa Mokeni kgaitsadia mosadi wa ga Moše ba ne ba bolotse kwa Motseng wa Mekolane1:16 Ke Jerigo yo o bidiwang jalo. mmogo le Bajuta, ba ya kwa sekakeng sa Juta se se mo ntlheng ya borwa ya motse wa Arate. Ba ya ba nna mmogo le morafe. 17Mme Juta a ya a na le Simeone morwa-rraagwe, ba fenya Bakanana ba ba neng ba agile kwa Sefathe; motse o ba o senya ka khutso ya Modimo, ba o taya leina la Horema.
18Mme Bajuta ba palelwa ke go thopa Gasa le naga ya teng le Ašekalone le naga ya teng le Ekerone le naga ya teng. 19Mme Morena a bo a na le Bajuta, mo ba bileng ba thopa dithaba; gonne ba ne ba sa kgone go leleka baagi ba naga e e kwa tlase, ka bone ba na le dikoloi tsa ntwa tsa tshipi. 20Kalebe a abelwa Heberone jaaka Moše a laetse, mme a leleka bomorwa ba bararo ba ga Enake teng.
21Babenyamene ba se ka ba leleka Bajebusi ba ba neng ba agile kwa Jerusalema. Bajebusi ba nna jalo mmogo le Babenyamene mo Jerusalema go fitlha letsatsing la kajeno.
18:28
22Bajosefa le bone ba ne ba bololela Bethele, mme Morena a bo a na nabo. 23Jaanong e rile Bajosefa ba ntse ba tlhola Bethele – gale leina la motse oo e ne e le Luse – 24batlhodi ba bona monna a tswa mo motseng, ba mo raya ba re: “A ko o re bontshe fa go tsenwang teng mo motseng. Foo re tla go direla ka bopelotlhomogi.” 25A ba bontsha fa go tsenwang teng mo motseng, mme ba itaya motse ka bogale jwa tšhaka, mme monna yole le ba losika lwa gagwe botlhe ba ba naya tsela.
26Monna yole a ya kwa lefatsheng la Bahethe, a aga motse, a o bitsa Luse. E sa ntse e le leina la ona le gompieno.
27Mme Bamanase ba se ka ba leleka baagi ba Betšheane le ba metsana ya teng le ba Thaenage le ba metsana ya teng le ba Dore le ba metsana ya teng le ba Ibeleame le ba metsana ya teng le ba Megito le ba metsana ya teng. Bakanana ba kgona jalo go nna mo lefatsheng le.
28Mme e rile Baiseraele ba sena go tia, ba dira masalela a Bakanana balala, mme go leleka ba se ka ba ba leleka.
29Baeferaime le bone ba se ka ba leleka Bakanana ba ba neng ba agile kwa Gesere. Bakanana ba nna mo gare ga bone kwa Gesere.
30Le Basebulone ba se ka ba leleka baagi ba Kiterone le baagi ba Nahalole, mme Bakanana ba nna mo gare ga bone, ya nna balala.
31Le Baasere ba se ka ba leleka baagi ba Ako le baagi ba Sitone le ba Ahelabe le ba Agesibe le ba Heleba le ba Afike le ba Rehobe, 32mme Baasere ba nna mo gare ga Bakanana ba ba neng ba agile mo lefatsheng pele ka ba se ka ba ba leleka.
33Le Banafetale ba se ka ba leleka baagi ba Betšhemeše le baagi ba Bethanathe; ba nna jalo mo gare ga Bakanana baagi ba lefatshe. Mme baagi ba Betšhemeše le ba Bethanathe ba nna balala ba bone.
34Mme Baamori ba ne ba patikelela Badane kwa dithabeng, gonne ba ne ba sa ba dumelele go fologela kwa lebaleng. 35Baamori ba kgona jalo go nna kwa Hare-Herese le kwa Ayalone le kwa Saalebime. Mme diatla tsa Bajosefa tsa ba imela, ba nna balala ba bone.
36Kana molelwane wa Baamori o ne o tswa kwa Phateng-ya-Diphepheng le kwa Sela, o be o tlhatlogela pele.


text:
Meneelo e e ntshediwang tempele ka go rata (68-70)
2 Mme batho bano e ne e le ba porofense* ba ba neng ba tswa kwa Babelona.+ Ba ne ba nna le batho ba Kgosi Nebukadenesare a neng a ba isitse botshwarwa kwa Babelona+ mme moragonyana ba ne ba boela kwa Jerusalema le kwa Juda, mongwe le mongwe a boela kwa motseng wa gagabo.+2 Ke ba ba neng ba tla le Serubabele,+ Jeshua,+ Nehemia, Seraia, Reelaia, Moredekai, Bileshane, Misepare, Bigefai, Rehume le Baana.Palo ya banna ba Iseraele e ne e akaretsa:+3 bomorwa Paroshe, ba le 2 172;4 bomorwa Shefatia, ba le 372;5 bomorwa Ara,+ ba le 775;6 bomorwa Pahathe-moabe,+ ba e leng bomorwa Jeshua le Joabe, ba le 2 812;7 bomorwa Elama,+ ba le 1 254;8 bomorwa Satu,+ ba le 945;9 bomorwa Sakai, ba le 760;10 bomorwa Bani, ba le 642;11 bomorwa Bebai, ba le 623;12 bomorwa Asegade, ba le 1 222;13 bomorwa Adonikame, ba le 666;14 bomorwa Bigefai, ba le 2 056;15 bomorwa Adine, ba le 454;16 bomorwa Atere, ba ga Hesekia, ba le 98;17 bomorwa Besai, ba le 323;18 bomorwa Jora, ba le 112;19 bomorwa Hashume,+ ba le 223;20 bomorwa Gibare, ba le 95;21 banna ba kwa Bethelehema, ba le 123;22 banna ba kwa Netofa, ba le 56;23 banna ba kwa Anathothe,+ ba le 128;24 bomorwa Asamafetha, ba le 42;25 banna ba kwa Kiriathe-jearime, Kefira le Beerothe, ba le 743;26 banna ba kwa Rama+ le Geba,+ ba le 621;27 banna ba kwa Mikemase, ba le 122;28 banna ba kwa Bethele le Ai,+ ba le 223;29 banna ba kwa Nebo,+ ba le 52;30 bomorwa Magebishe, ba le 156;31 bomorwa Elama yo mongwe, ba le 1 254;32 bomorwa Harime, ba le 320;33 banna ba kwa Lode, Hadide le kwa Ono, ba le 725;34 banna ba kwa Jeriko, ba le 345;35 banna ba kwa Senaa, ba le 3 630.36 Baperesiti:+ bomorwa Jedaia+ ba lelapa la ga Jeshua,+ ba le 973;37 bomorwa Imere,+ ba le 1 052;38 bomorwa Pashure,+ ba le 1 247;39 bomorwa Harime,+ ba le 1 017.40 Balefi:+ bomorwa Jeshua le Kadamiele,+ ba bomorwa Hodafia, ba le 74.41 Baopedi:+ bomorwa Asafe,+ ba le 128.42 Barwa ba badisa ba dikgoro:+ bomorwa Shalume, bomorwa Atere, bomorwa Talemone,+ bomorwa Akube,+ bomorwa Hatita le bomorwa Shobai, botlhe ba le 139.43 Batlhanka ba ba direlang mo tempeleng:*+ bomorwa Siha, bomorwa Hasufa, bomorwa Tabaothe,44 bomorwa Kerose, bomorwa Siaha, bomorwa Padone,45 bomorwa Lebana, bomorwa Hagaba, bomorwa Akube,46 bomorwa Hagabe, bomorwa Salemai, bomorwa Hanane,47 bomorwa Gidele, bomorwa Gahare, bomorwa Reaia,48 bomorwa Resine, bomorwa Nekoda, bomorwa Gasame,49 bomorwa Usa, bomorwa Pasea, bomorwa Besai,50 bomorwa Asena, bomorwa Meunime, bomorwa Nefusime,51 bomorwa Bakebuke, bomorwa Hakufa, bomorwa Harehure,52 bomorwa Baseluthe, bomorwa Mehida, bomorwa Haresha,53 bomorwa Barekose, bomorwa Sisera, bomorwa Temahe,54 bomorwa Nesia le bomorwa Hatifa.55 Barwa ba batlhanka ba ga Solomone: bomorwa Sotai, bomorwa Soferethe, bomorwa Peruda,+56 bomorwa Jaala, bomorwa Darekone, bomorwa Gidele,57 bomorwa Shefatia, bomorwa Hatile, bomorwa Pokerethe-hasebaime le bomorwa Ami.58 Batlhanka ba ba direlang mo tempeleng* le barwa ba batlhanka ba ga Solomone, botlhe ba ne ba le 392.59 Mme bano ba ne ba tswa kwa Tele-mela, Tele-haresha, Keruba, Adone le Imere, le fa go ntse jalo, ba ne ba sa kgone go tlhomamisa gore a dikgotla tsa bone le losika lwa bone e ne e le Baiseraele:+60 bomorwa Delaia, bomorwa Tobia, bomorwa Nekoda, ba le 652.61 Mme barwa ba baperesiti e ne e le: bomorwa Habaia, bomorwa Hakose,+ bomorwa Barisilai, yo o neng a nyala mongwe wa bomorwadia Barisilai+ wa Mogileade mme o ne a bidiwa ka leina la bone.62 Bano ba ne ba batla maina a ba masika a bone mo dipegong, mme ga ba a ka ba a bona, ka jalo ba ne ba ntshiwa mo boperesiting.*+63 Mmusi* o ne a ba bolelela gore ba ne ba ka se je dijo tse di boitshepotshepo+ go fitlha go nna le moperesiti yo o ka botsang a dirisa Urime le Thumime.+64 Phuthego yotlhe e ne e na le batho ba le 42 360,+65 kwantle ga batlhanka le malata a bone, ba ba neng ba le 7 337; gape ba ne ba na le baopedi ba banna le ba basadi ba le 200.66 Dipitse tsa bone di ne di le 736, bommoulo ba bone ba le 245,67 dikamela tsa bone di le 435 le ditonki tsa bone di le 6 720.68 Fa ba goroga kwa ntlong ya ga Jehofa kwa Jerusalema, ditlhogo dingwe tsa dikgotla tsa bone di ne tsa ntsha meneelo ka go rata+ di e ntshetsa ntlo ya Modimo wa boammaaruri, gore e agiwe sesha* mo lefelong le e neng e le mo go lone.+69 Go ya kafa ba kgonang ka gone, ba ne ba ntshetsa tiro eno diderakema* tsa gauta di le 61 000, bomaena* ba selefera ba le 5 000+ le diaparo tse ditelele di le 100 ba di ntshetsa baperesiti.70 Mme baperesiti, Balefi, baopedi, badisa ba dikgoro, batlhanka ba ba direlang mo tempeleng* le batho ba bangwe botlhe ba ne ba nna mo metseng ya bone. Ka jalo, Baiseraele botlhe* ba ne ba nna mo metseng ya bone.+
Dintlha Tse di Kwa Tlase
^ Gongwe go tewa porofense ya Babelona kgotsa porofense ya Juda.


text: 19 Jehofa o ne a bua gape le Moshe le Arone a re:2 “Ono ke molao o Jehofa a o laetseng, ‘Bolelela Baiseraele gore ba go tseele kgomo e khunou e e itekanetseng sentle e e se nang bogole bope+ le e e iseng e rwale jokwe epe.3 O e neye moperesiti Eliasare mme a e ise kwa ntle ga kampa, mme e tlhabelwe fa pele ga gagwe.4 Go tswa foo, moperesiti Eliasare a tseye mangwe a madi a yone ka monwana a bo a kgatšha madi a yone makgetlo a le supa go lebagana le kgoro ya tente ya bokopanelo.+5 Morago ga moo, kgomo eno e fisiwe a ntse a e lebile. Letlalo la yone le nama ya yone le madi a yone mmogo le boloko jwa yone di fisiwe.+6 Mme moperesiti a tseye logong lwa mosedara, mosiama+ le letsela le lehibidu a bo a di latlhela mo molelong o kgomo e fisediwang mo go one.7 Go tswa foo, moperesiti a tlhatswe diaparo tsa gagwe a bo a tlhapa mmele wa gagwe* ka metsi, morago ga moo a ka nna a tsena mo kampeng; mme gone, moperesiti o tla itshekologa go fitlha maitseboa.8 “‘Motho yo o neng a fisa kgomo a tlhatswe diaparo tsa gagwe ka metsi a bo a tlhapa mmele wa gagwe* ka metsi, mme o tla itshekologa go fitlha maitseboa.9 “‘Motho yo o itshekileng a kokoanye melora ya kgomo+ eo a bo a e tshela kwa ntle ga kampa mo lefelong le le phepa mme phuthego ya Baiseraele e boloke melora eo gore go dirwe metsi a a tla dirisediwang go phepafatsa.+ Ke setlhabelo sa boleo.10 Motho yo o kokoanyang melora ya kgomo a tlhatswe diaparo tsa gagwe mme o tla itshekologa go fitlha maitseboa.“‘Ono e tla nna molao o o tla nnelang ruri mo Baiseraeleng le mo mothong yo e leng motswakwa yo o agileng mo go bone.+11 Ope fela yo o kgomang motho yo o suleng* o tla itshekologa malatsi a le supa.+12 Motho yoo a iitshekise ka metsi* mo letsatsing la boraro, mme mo letsatsing la bosupa o tla bo a itshekile. Mme fa a sa iitshekise mo letsatsing la boraro, mo letsatsing la bosupa o tla bo a sa itsheka.13 Mongwe le mongwe yo o kgomang motho yo o suleng a bo a sa iitshekise o leswafaditse motlaagana wa ga Jehofa,+ mme motho yoo o tshwanetse go bolawa.+ E re ka a sa kgatšhiwa ka metsi a a phepafatsang,+ ga a phepa e bile o tla tswelela a se phepa.14 “‘Ono ke molao o o dirang fa motho a swela mo tenteng: Mongwe le mongwe yo o tsenang mo tenteng le mongwe le mongwe yo o neng a setse a le mo tenteng eo o tla itshekologa malatsi a le supa.15 Sejana sengwe le sengwe se se sa khurumelwang, se se se nang sekhurumelo se se bofeletsweng mo go sone se itshekologile.+16 Mongwe le mongwe yo o kwa nageng yo o kgomang motho yo o bolailweng ka tšhaka kgotsa setopo kgotsa lerapo la motho kgotsa lebitla, o tla itshekologa malatsi a le supa.+17 Ba tseele motho yo o itshekologileng melora mengwe ya setlhabelo sa boleo se se neng se fisitswe ba bo ba tshela metsi a motswedi mo go yone mo sejaneng.18 Go tswa foo, monna yo o itshekileng+ a tseye setlhatshana sa mosiama+ a bo a se ina mo metsing mme a a kgatšhe mo tenteng eo le mo dijaneng tsotlhe le mo bathong ba ba neng ba le moo le mo go yo o neng a kgoma lerapo kgotsa motho yo o bolailweng kgotsa setopo kgotsa lebitla.19 Motho yo o itshekileng a kgatšhe yo o itshekologileng ka one mo letsatsing la boraro le mo letsatsing la bosupa, mme a mo itshekise mo boleong mo letsatsing la bosupa;+ go tswa foo, a tlhatswe diaparo tsa gagwe a bo a tlhape ka metsi, mme mo maitseboeng o tla itsheka.20 “‘Mme motho yo o itshekologileng le yo o se kitlang a iitshekisa, motho yoo o tshwanetse go bolawa+ ka gonne o leswafaditse lefelo le le boitshepo la ga Jehofa. O ne a se ka a kgatšhiwa ka metsi a a phepafatsang, ka jalo o itshekologile.21 “‘Ono e tla nna molao o o tla nnelang ruri mo go bone: Motho yo o kgatšhang metsi a a phepafatsang+ a tlhatswe diaparo tsa gagwe mme motho yo o kgomang metsi a a phepafatsang o tla itshekologa go fitlha maitseboa.22 Sepe fela se motho yo o itshekologileng a se kgomang se tla itshekologa, mme motho yo o se kgomang o tla itshekologa go fitlha maitseboa.’”+


text:
BASHA BA BOTSA JAANA
A ke Siametse go Tsena mo Lenyalong?
Pele o ka araba potso eno, o tshwanetse go itlhaloganya. Ka sekai, sekaseka dintlha tse di latelang:
Tsela e o dirisanang le ba bangwe ka yone
O tshwara batsadi ba gago le bana ba kwa ga lona jang? A gantsi o palelwa ke go itshwara fa o na le bone, gongwe o dirisa mafoko a a botlhoko kgotsa a tshotlo e le gore o ntshe maikutlo a gago? Bone ba ka reng ka wena mo ntlheng eno? Tsela e o dirisanang ka yone le ba lelapa la gago e bontsha gore o tla dirisana jang le molekane wa lenyalo.—Baefeso 4:31.
Tsela e o lebang dilo ka yone
A o motho yo o nnang a na le tsholofelo kgotsa o nna o kgobegile marapo? A o tekatekano kgotsa a ka metlha o tatalalela gore dilo di dirwe ka tsela e e rileng—tsela ya gago? A o kgona go nna o ritibetse fa o lebane le maemo a a ngomolang pelo? A o pelotelele? Go lwela go nna le dinonofo tse moya wa Modimo o di tlhagisang gone jaanong go tla go thusa go ipaakanyetsa go tsena mo lenyalong moragonyana.—Bagalatia 5:22, 23.
Tsa madi
O dirisa madi jang? A o nna o le mo dikolotong? A o kgona go tshwarelela mo tirong? Fa go sa nna jalo, ke ka ntlha yang? A bothata ke tiro? A ke mothapi? A kgotsa ke ka gonne o na le mokgwa o o tlhokang go o tlogela? Fa e le gore ga o kgone go dirisa madi a gago sentle, o tla kgona jang go dirisa madi a lelapa sentle?—1 Timotheo 5:8.
Kamano ya gago le Modimo
Fa e le gore o mongwe wa Basupi ba ga Jehofa, o na le mekgele efe ya semoya? A o tsaya matsapa go bala Lefoko la Modimo, go ya bodireding le go nna le seabe mo dipokanong tsa Bokeresete? Motho yo o tsenang mo lenyalong le ene, o tshwanelwa ke molekane yo o nonofileng semoyeng.—Moreri 4:9, 10.
Fa o itlhaloganya, o tla kgona go bona motho yo o tla go thusang go oketsa dinonofo tse dintle tse o nang le tsone go na le go oketsa makoa a gago.


text:
Thuto ya Baebele ke Eng?
Basupi ba ga Jehofa ba ithaopela go tshwarela batho thuto ya Baebele e e arabang dipotso tse dintsi tse di akaretsang tseno:
Modimo ke mang?
A ruri Modimo o a amega ka nna?
Nka tokafatsa lenyalo la me jang?
Nka bona jang boitumelo mo botshelong?
Fa tlase fano o tla fitlhela dikarabo tsa dipotso tse gantsi batho ba di botsang ka thulaganyo ya rona ya thuto ya Baebele.
Thuto ya Baebele e tshwarwa jang? Re tlhopha ditlhogo tse di jaaka “Modimo” kgotsa “lenyalo” re bo re sekaseka ditemana tse di farologaneng tsa Baebele tse di amanang le kgang eo. Ka go di bapisa, re kgona go bona gore Baebele yotlhe ya reng ka kgang eo, mme ka tsela eo re letla Baebele e itlhalosa ka boyone.
Re dirisa buka ya Totatota Baebele e Ruta Eng? go re thusa go ithuta Baebele. Buka eno e tlhalosa sentle dikgang tse di jaaka gore totatota Baebele ya reng ka Modimo, Jesu le kaga isagwe.
Thuto ya Baebele e ja bokae? Thuto eno ke mahala, e bile ga o duedisiwe dibuka tse di dirisiwang mo thutong.
Thuto e tsaya nako e kae? Batho ba le bantsi ba tlhopha go dirisa lobaka lwa ura beke le beke go ithuta Baebele le rona. Mme gone, go tswa mo go wena gore o batla thuto e nna lobaka lo lo kae. Re tla dira gore e tshwanele maemo a gago.
Go direga eng fa ke kopa thuto ya Baebele? Fa o kopa go tshwarelwa thuto ya Baebele, mongwe wa Basupi ba ga Jehofa o tla go etela ka nako le mo lefelong le le go siametseng. O tla dirisa metsotso e se kae go go bontsha gore thuto e tshwarwa jang. Fa o e rata, o ka tswelela ka yone.
Fa ke dumela go tshwarelwa thuto ya Baebele, a ke tshwanetse go nna mongwe wa Basupi ba ga Jehofa? Nnyaa. Basupi ba ga Jehofa ba rata go ruta batho ka Baebele, mme gone ga re pateletse ope go nna leloko la bodumedi jwa rona. Go na le moo, ka tlotlo re go bontsha fela se Baebele e se buang, re tlhaloganya gore mongwe le mongwe o na le tshwanelo ya go itlhophela gore o batla go dumela eng.—1 Petere 3:15.


text:
Pineapplefish
Leina la Mophato
Pineapplefish
Leina la Matshamekwane
Pineconefish, Burrfish
Leina la Maranyane
Monocentridae
Semeto
E ka nna 30 cm, fa bontsi bo ka nna 17 cm.
Ponalo
Mmele o sephahathi ka sebopego sa kgolokwe le makwapa a a thata o ka re di-plata a a bediwang di-scutes. Megatla ya letheka e na le mmitlwa o le mongwe o o ka dirisetswang go iphemela. E na le mmala wa lephutshe kgotsa wa namune mo di-scutes tsa yone.
Dikitsiso
Lelapa la Monocentridae le na le mephato e le 2 le dibopiwa dile 4. E na le serwe sa Bioluminescent kwa matlhakoreng a motlhagare wa kwa tlase o o bidiwang photophore, mme dirwe tse di mmala wa orange motshegare, blue-green bosigo.
E dirisetswa go gogela setlhabelo kwa go yone. E ka fitlhelwa ka fa tlase ga mafika a lewatle, mo magageng, kgotsa di kopane ka lekoko mo mafikeng a lwatle. Di nna matlhagatlhaga bosigo. Di tsala ka go tshela mae a tsone mo metsing.
Dijo
E fepa ka zooplankton, jaaka di-crustaceans tse dinnyane.
Anamiso
E bonala kwa mawatleng a a mofuthu, a a bonang dipula le mogote a Indo-Pacific.


text:
Mmino, pina le go bina ka setso di tshamekile karolo e e botlhokwa mo botshelong ba MaZulu, e seng fela ba motho a le nosi, mme gape le setšhaba ka bophara. Go bina go ne go ntse go le botlhokwa mo go tsweletseng mowa wa tshwaragano wa setlhopha, bogolosegolo mo dinakong tsa kgatelelo, boitumelo le phetogo, sekao, pele ga ditlhabano, kwa manyalong meletlo yotlhe e e botlhokwa ya phetogo go tshwaya go tsena mo kgatong e ntšhwa kgotsa setlhopha (ka gale go beilweng ka dingwaga tse dirileng).
Didiriswa tsa mmino di ne di sa dirisiwe mo bontsing ba go nia ga SeZulu, tota le fa e ne e le moropa, ka tlwaelo mo ditlhopheng tse dingwe. Ka nnete, moropa o le mongwe fela o o itsegeng kwa tshimologong ya setso sa Mazulu e ne e le iNgungu, kgotsa moropa wa pitsa, o o neng o dirwa ka go taolosa karolo ya letlalo la podi mo godimo ga molomo wa pitsa e kgolo e e dirilweng ka mmopa, (imbiza) mme e ne e tshamekiwa ka go kgwatha ka seatla.
Go tswa mo dikwalong tse di leng teng, e tla tlhagelela gore isigubu, kgotsa moropa wa logong, o ka gareng tlwaelegileng mo gareng ga MaZulu gompieno e ne ya kopisiwa, gongwe go tswa mo baagisaning ba bona ba MaThonga. MaZulu a na le palo ya didiriswa tsa mmino tse di nang le mogala tse di itsegeng ka uGubu, bora bo tsentsweng mogala ka lekukane e mametleletswe kwa ntlheng e nngwe, e ne e itsege thata.
Go bina ka gale e nnile le meetlo e megolo e e boleng mo matshelong a MaZulu, mme go na le ditiragalo tsa botshelo ba MaZulu fa e bopa karolo e e botlhokwa thata ya thulaganyo ya tirelo ya ditiragalo tse di leng botlhokwa.
Sekao, fa mosimane lgotsa mosetsana a fitlhela diphetogo tsa boša, dipina tse di rileng di tsamaisana le go bina. Go ntse fela jalo le lenyalo, mo kilano ya tumalano ya moetlo e e mo magareng ga maphata a mabedi e supiwa ka go bina go go tseneletseng e e bopang karolo e e botlhokwa ya moletlo mongwe le mongwe wa lenyalo.
Bogolosegolo mo nakong e e fetileng, fa go tsoma go ne go santse go le tlwaelo, go bina le gona go na le sa ntse le le tshwanang le mosola o o rileng pele ga go tsoma.
Pele ga go tsamaya, banna ba ne ba kokoana mo lesakeng la dikgomo fa ba neng ba bina, ba ikgantsha ka boganka na le gore ba tla dira eng? le bopelokgale bo ba tla nnang bona fa ba tsoma. Ka tsela eno, phisego ya go tsoma e ne ya tsoswa le ditsholofelo di tlhatlhositswe.
Go bina go go bogkgabo thata le bo bo tlhagelelang thata ga go bina gotlhe ga MaZulu e ne e le mephato ya King ka moaparo wa mophato ka botlalo pele ga ntwa le kwa go bineng ga ngwaga ka ngwaga kwa ntlong ya bogosi ya kgosi fela morago ga Moletlo wa Dikungo tsa pele.
Ditlwaelo tsa go bina tsa masole di ne di le matlhagatlhaga le go nna maatla, ka nako e e sentle le ka mmele mme di ipakanyeditswe. Ditlamorago tsa se, go tsamaelana le meaparo ya bona ya mephato e e feteleditsweng, e ne e le mentle tota.
Translated by Lawrence Ndou


text:
Paka ya Mariga e gorogile jaaka serame se setse se orisa bontsi melelo go ithuthafatsa, fela e mo go bangwe ke paka ya go tswela ntle go palama dithota tsa Khawa go ja monate wa bojanala teng.
Maitiso a Khawa a setse a na le dingwaga di le mmalwa a ntse tshegediwa, morago ga go simololwa ke tautona wa lefatshe la Botswana, Lt General DR Ian Khama.
Mafelo a beke go tla a bo go leba yo o sebete jaaka tautona Khama a tla a bo a na le dikete tsa Batswana le batswakwa ba bajanala go ja monate wa moletlo wa monongwaga wa Khawa.
Batsayakarolo ba tla a bo ba palama dithota ka dithuuthuu tsa metlhaba go jesa baboegedi monate, mme gape ba le mo kgaisanyong ya go palama. Bapalami ba tla a bo ba palama dithota tse tsa Khawa ba fologa ka lebelo le bokgabane jo bo faphegileng.
Go tla a itumedisa thata go bona jaaka e le tlwaelo, tautona Khama le bangwe ba matona a puso gareng ga bone, tona ya lephata la Banana, Metshameko le Ngwao Thapelo Olopeng le wa diphologolo le bojanala Tshekedi Khama ba supa bokgoni jwa go palama dithuuthuu.
Entse e le mo go one maitiso a a dithota tsa Khawa, go solofetswe go bona setlhopha sa banana ba ko Khawa, se sew tlhamilweng ke tautona Khama se tsaya karolo mo lebelong la dithuuthu.
Ba tsena jaana morago ga gore e re morago ga go tlhamiwa ga setlhopha se sa bone, tautona Khama a ba hirele mopalami le mokatisi yo o tlhwatlhwa go ba ruta go palama. Se e le gore motse wa Khawa le one o kgone go ntsha le dinaledi tse di tumileng mo mererong ya go palama dithuuthuu.
Kgaisano e ya dithota tsa Khawa, e setse e amogetswe ka diatla tsoopedi ke morafe wa koo, gammogo le kgosi Piet Manyoro.Yo gangwe le gape a ratang thata go kopa baeng botlhe go itshwara sentle fa ba le koo, a bolela gore ene o letse moretlwa go utlwala mo go botlhe batlhokatsebe.


text:
Soutbossie
Leina
Soutbossie
Leina la se Latini
Bassia diffusa - se tlhomamisitse ka leina la Chenolea diffusa le tse dingwe tse di dirisang setlhopha se.
Bonno
Soutbossie se mela kwa godimo ga matshitshi a ‘estuarine’, mo mafelong a santa a a leng gaufi kgotsa fa godimo ga semeto sa maemo a lewatle.
Ponalo
Se na le thito (stem) e khutswane e e le ka fa tlase ga mmu, mme kwa godimo e nale dikalana tse di emeletseng tse di dikagantsweng ke matlare a bosetlhana le botala a o kareng velvet ga o a tshwara. Selekano: 10cm.
Di-Field Notes
Leina le la Soutbossie ke lefoko la Afrikaans le le rayang gore ‘setlhatsana sa letswai’ (little salt bush), mme seo se lepane le go bonwa ga sejalo se kwa matshitshing a ‘estuaries’.


text:
291Bafelesita ba ne ba phuthela mephato yotlhe ya bone kwa Afeke; Baiseraele bone ba bo ba thibeletse fa motsweding o o kwa Iserele. 2Jaanong ya re balaodi ba mephato ya Bafelesita ba feta ka makgolo le dikete, Dafita le banna ba gagwe le bone ba feta kwa morago, ba na le Agiše, 3dikgosana tsa Bafelesita tsa re: “Bahebere ba, ba batlang fa?” Agiše a araba dikgosana tsa Bafelesita a re: “A ga se ene Dafita, motlhanka wa ga Saule, kgosi ya Iseraele, yo o sa bolong go nna le nna, e setse e le malatsi a mantsi gongwe dinyaga, mme ke ise ke bone molato mo go ene go tloga letsatsing le o ineetseng mo go nna ka lone go fitlha letsatsing leno.”
4Mme dikgosana tsa Bafelesita tsa mo gakalela, tsa mo raya tsa re: “Busa monna yo! A a boele kwa felong ga gagwe fa o mmeileng teng, mme a se ka a fologela le rona kwa tlhabanong, e se re gongwe a re fetogela mmaba mo tlhabanong. Kana monna yo, o ka kgatlha morena wa gagwe ka eng? A ga se ka ditlhogo tsa banna ba? 5A ga se ene Dafita yo ba mo opetseng dipina ba re: ‘Saule o bolaile dikete, mme Dafita o bolaile kete tse some.’ ”
6Ke fa Agiše a bitsa Dafita, a mo raya a re: “Ka bophelo jwa Morena! Ruri, o tlhamaletse, le go bolola ga gago le go tsena ga gago le nna mo mophatong go siame mo matlhong a me. Gonne ga ka bona bosula bope mo go wena go tloga letsatsing le o tlileng go nna ka lone go fitlha letsatsing leno, mme ga o a siama mo matlhong a dikgosana. 7Jaanong he, boa o tsamae ka kagiso gore o se ka wa kgopisa dikgosana tsa Bafelesita.”
8Dafita a fetola Agiše a re: “Kana ke dirileng? O bonye eng mo motlhankeng wa gago go tloga letsatsing le ke simolotseng go go direla ka lone go fitlha letsatsing leno, mo ke sa tshwanelang go ya le go tlhabana le baba ba kgosi, morena wa me?”
9Agiše a araba a raya Dafita a re: “Ke a itse, gonne o siame mo matlhong a me jaaka moengele wa Modimo. Fela dikgosana tsa Bafelesita tsa re: ‘A a se ka a bolola le rona mo tlhabanong!’
10Jaanong phakela ka moso, wena le batlhanka ba morena wa gago ba ba tlileng nao, lo phakeleng ka moso, lo tsamae fa boo sa.”
11Dafita a phakela jalo, ene le banna ba gagwe gore a tsamae mo mosong, a boele kwa lefatsheng la Bafelesita. Bafelesita bone ba bolola go ya kwa Iserele.


text: 28 Morago ga moo, Jehofa o ne a raya Moshe a re:2 “Laela Baiseraele mme o ba reye o re, ‘Lo tlhomamise gore lo ntlisetsa setlhabelo sa me, senkgwe sa me. Ditlhabelo tsa me tse di dirwang ka molelo e le lonko lo lo itumedisang* lo lo tlang mo go nna, di tshwanetse go dirwa ka dinako tsa tsone tse di tlhomilweng.’+3 “Mme o ba reye o re, ‘Seno ke setlhabelo se se dirwang ka molelo se lo tla se ntshetsang Jehofa: ka letsatsi, lo ntshe dikwanyana tse pedi tse ditonanyana tse di itekanetseng sentle, tse di nang le ngwaga o le mongwe e le setlhabelo se se fisiwang se se ntshiwang ka metlha.+4 Lo ntshe kwanyana e tonanyana mo mosong, mme kwanyana e nngwe e tonanyana lo e ntshe ka lotlatlana,*+5 mmogo le bupi jo bo boleta jwa kilogerama e ka nna nngwe* jo bo tlhakantsweng le leokwane la selekanyo sa litara* e le nngwe, e le setlhabelo sa dijo tsa ditlhaka.+6 Ke setlhabelo se se fisiwang se se ntshiwang ka metlha,+ se se neng sa tlhomiwa kwa Thabeng ya Sinai e le lonko lo lo itumedisang,* setlhabelo se se dirwang ka molelo se se yang kwa go Jehofa,7 mmogo le setlhabelo sa sone sa senô, litara e le nngwe, e ntshiwe nako le nako fa go ntshiwa kwanyana e tonanyana.+ Lo tshele bojalwa mo lefelong le le boitshepo e le setlhabelo sa senô se se yang kwa go Jehofa.8 Mme lo ntshe kwanyana e nngwe e tonanyana ka lotlatlana.* Lo e ntshe le setlhabelo se se tshwanang le sa mo mosong le setlhabelo sa sone sa senô se se tshwanang, e le setlhabelo se se dirwang ka molelo e le lonko lo lo itumedisang* lo lo yang kwa go Jehofa.+9 “‘Le fa go ntse jalo, ka letsatsi la Sabata,+ go ntshiwe dikwanyana tse ditonanyana di le pedi tse di itekanetseng sentle tse di nang le ngwaga o le mongwe le bupi jo bo boleta jwa dikilogerama di ka nna pedi jo bo tlhakantsweng le leokwane e le setlhabelo sa dijo tsa ditlhaka, mmogo le setlhabelo sa sone sa senô.10 Seno ke setlhabelo se se fisiwang se se ntshiwang ka Sabata, mmogo le setlhabelo se se fisiwang se se ntshiwang ka metlha le setlhabelo sa sone sa senô.+11 “‘Kwa tshimologong ya kgwedi nngwe le nngwe* lo ntshetse Jehofa setlhabelo se se fisiwang ka dipowana di le pedi, phelefu e le nngwe le dikwanyana tse ditonanyana di le supa tse di itekanetseng sentle nngwe le nngwe e na le ngwaga o le mongwe+12 le bupi jo bo boleta jwa dikilogerama di ka nna tharo le halofo jo bo tlhakantsweng le leokwane e le setlhabelo sa dijo tsa ditlhaka+ se se ntshiwang le poo nngwe le nngwe, le bupi jo bo boleta jwa dikilogerama di ka nna pedi jo bo tlhakantsweng le leokwane, e le setlhabelo sa dijo tsa ditlhaka se se ntshiwang le phelefu e le nngwe+13 le bupi jo bo boleta jwa kilogerama e ka nna nngwe jo bo tlhakantsweng le leokwane e le setlhabelo sa dijo tsa ditlhaka se se ntshiwang le kwanyana nngwe le nngwe e tonanyana, e le setlhabelo se se fisiwang, lonko lo lo itumedisang,*+ setlhabelo se se dirwang ka molelo se se yang kwa go Jehofa.14 Mme ditlhabelo tsa tsone tsa senô e nne beine ya dilitara tse pedi e e ntshiwang le poo+ mme litara e le nngwe e ntshiwe le phelefu+ mme litara e nngwe e ntshiwe le kwanyana e tonanyana.+ Seno ke setlhabelo se se fisiwang se se ntshiwang kgwedi nngwe le nngwe mo ngwageng otlhe.15 Gape, go ntshiwe potsane e le nngwe e le setlhabelo sa boleo se se yang kwa go Jehofa kwantle ga setlhabelo se se fisiwang se se ntshiwang ka metlha mmogo le setlhabelo sa sone sa senô.16 “‘Mo kgweding ya ntlha, ka letsatsi la bo14 la kgwedi eo, e tla nna Tlolaganyo ya ga Jehofa.+17 Mme mo letsatsing la bo15 la kgwedi eo, go tla nna le moletlo. Go tla jewa senkgwe se se se nang sebediso malatsi a le supa.+18 Mo letsatsing la ntlha go tla nna le kopano e e boitshepo. Ga lo a tshwanela go dira tiro epe fela e e boima.19 Mme lo ntshetse Jehofa setlhabelo se se fisiwang se se dirwang ka molelo ka dipowana di le pedi, phelefu e le nngwe le dikwanyana di le supa tse ditonanyana nngwe le nngwe e na le ngwaga o le mongwe. Lo ntshe diphologolo tse di itekanetseng sentle.+20 Lo di ntshe le ditlhabelo tsa tsone tsa dijo tsa ditlhaka tsa bupi jo bo boleta jo bo tlhakantsweng le leokwane,+ dikilogerama di ka nna tharo le halofo di ntshiwe le poo mme dikilogerama di ka nna pedi di ntshiwe le phelefu.21 Kwanyana nngwe le nngwe e tonanyana ya dikwanyana tse supa tse ditonanyana, lo e ntshe le kilogerama e ka nna nngwe,22 mmogo le podi e le nngwe ya setlhabelo sa boleo gore lo itshwarelwe maleo.23 Lo di ntshe kwantle ga setlhabelo se se fisiwang sa mo mosong, e leng setlhabelo se se fisiwang se se ntshiwang ka metlha.24 Lo di ntshe ka tsela e e tshwanang letsatsi le letsatsi malatsi a le supa e le dijo,* setlhabelo se se dirwang ka molelo e le lonko lo lo itumedisang* lo lo yang kwa go Jehofa. Se ntshiwe mmogo le setlhabelo se se fisiwang se se ntshiwang ka metlha le setlhabelo sa sone sa senô.25 Mo letsatsing la bosupa lo tshware kopano e e boitshepo.+ Ga lo a tshwanela go dira tiro epe fela e e boima.+26 “‘Mo letsatsing la maungo a a buduleng pele,+ fa lo ntshetsa Jehofa setlhabelo sa dijo tsa ditlhaka tse disha,+ lo tshware kopano e e boitshepo mo moletlong wa lona wa dibeke.+ Ga lo a tshwanela go dira tiro epe fela e e boima.+27 Lo ntshe setlhabelo se se fisiwang ka dipowana di le pedi, phelefu e le nngwe le dikwanyana tse ditonanyana di le supa nngwe le nngwe e na le ngwaga o le mongwe,+ e le lonko lo lo itumedisang* lo lo yang kwa go Jehofa,28 mme lo ntshe setlhabelo sa sone sa dijo tsa ditlhaka sa bupi jo bo boleta jo bo tlhakantsweng le leokwane, dikilogerama di ka nna tharo le halofo di ntshiwe le poo nngwe le nngwe, dikilogerama di ka nna pedi di ntshiwe le phelefu e le nngwe,29 kilogerama e ka nna nngwe e ntshiwe le kwanyana nngwe le nngwe e tonanyana ya dikwanyana tse supa tse ditonanyana,30 mmogo le potsane e le nngwe gore lo itshwarelwe maleo.+31 Lo di ntshe kwantle ga setlhabelo se se fisiwang se se ntshiwang ka metlha le setlhabelo sa sone sa dijo tsa ditlhaka. E nne diphologolo tse di itekanetseng sentle,+ mmogo le ditlhabelo tsa tsone tsa senô.